ئەنفال‌و ناسنامەی بەزۆر سەپاوی عێراقیبوون\nناونیشانی ئەم ووتارە پێداگرتنە لەسەر ئەوەی كە نەتەوەیەك لە ناو قەوارەیەكی سیاسیدا دووچاری پەلامار‌و جینۆساید بووبێتەوە، لە هەمان كاتدا نەتوانێ ببێت بە خاوەنی ئەو قەوارە‌و لە ماهیەتی بگۆڕێت، نابێت جارێكی تر متمانەی پێ ببەخشێتەوە‌و خەون‌و خەیاڵا‌و دواڕۆژی بە چوارچێوەی ئەوەوە ببەستێتەوە. ئەنفال دەبێت بۆ ئێمەی كورد‌و گەلی كوردستان دەستنیشانكەری دوو قۆناغی جیاكەرەوەی مێژوویی بێت، قۆناغی پێش ئەنفال‌و قۆناغی دوای ئەنفال، قۆناغی لەناو عێراقدا بیركردنەوە و مانەوە‌و ژیانكردن، لەگەڵا قۆناغی دوای عێراق‌و بە ئامانج كردنی دامەزراندنی قەوارەی سەربەخۆی نیشتمانی . دەبێت ئەنفال تەنها وەك رووداوێكی تێپەڕ سەیر نەكرێت، تەنها نەبەسترێتەوە بەڕابردووەوە، بەڵكو بكرێتە خاڵی وەرچەرخان‌و دابڕان‌و خۆ یەكلاكردنەوەی فكری‌و سیاسی‌و رۆحی، چونكە بۆ نەتەوەیەك حورمەتی مێژوو شەهیدەكانی‌و قوربانی یەكانی بگرێت، دوای ئەنفال ئیدی بوارێ بۆ سازش لەگەڵا ناسنامەی عێراقی بووندا نەماوە. گەرچی بەداخەوە لەگەڵا زیاد لە هۆكارێك‌و لەوانەش هەژاری فكری‌و لاوازی ناسیۆنالیزمی كوردی‌و هێزە ناسیونالیستەكانی، كورد نەیتوانی ئەنفال بكاتە كەرەسەی گوتارێكی نوێ بۆ جیاوازی سیاسی. نەیتوانی بیكاتە هەوێنی خەمڵاندنی ناسنامەیەكی تۆكمەی نیشتمانی‌و نەتەوەیی كە توانای لەخۆگرتنی جیاوازەكانی لە چوارچێوەی یەكبوون‌و خەیاڵی هاوبەشی نەتەوەیی دا هەبێت. ئەمەش ئەو دۆخەی ناسیۆنالیزمی كوردیمان بۆ دەخاتە ڕوو، كە لەدوای نەوەدەكانەوە تیایدا دەژین، لە كاتێكدا ئەنفال دەبێت شۆڕشێ لە هۆشیاری سیاسی و نەتەوەیی ئێمەدا بەرپا بكات.\nمتمانە سەندنەوە لە عێراق بۆچی ؟\nوەڵامی ئەم پرسیارە پەیوەستە بە وەڵامدانەوەی پرسیارێكی تر كە دەڵێت : بۆچی ئەنفال دژ بە كورد ئەنجام دەدرێت ؟ .. ئەو هۆكار‌و فەزا و پاڵنەرانە چین لەپاڵا روودانی ئەم تاوانە گەورەوەن ؟ ..\nبۆ وەڵامدانەوەی بەم پرسیارە گرنگە ، زۆر بە كورتی دەڵێین ، هۆكارەكانی ئەنفالكردنی كورد جۆرا‌وجۆرن، لەوانەش:\nیەكەم : لەبەر ئەوەی كورد دەوڵەتی نەبوو: نەبوونی دەوڵەت سەبارەتا بە كورد لە سەدەی ناسیونالیزمی خۆرهەڵاتدا ، واتە سەدەی بیستەم، یەكسان بوو بە نكولی كردن لە كورد وەك نەتەوە. ئەنفالیش لە قوڵاییدا بەرهەمی نكولی كردنە لە كورد. كورد ئەگەر دوای جەنگی جیهانی یەكەم‌و دابەشبوونی ناوچەكە لەسەر بناغەی نەتەوەیی، لە دامەزراندنی قەوارەی سەربەخۆی خۆی بێ‌بەش نەبوایە، لە سۆنگەی جیاوازی نەتەوەییەوە دووچاری جینۆساید‌و ئەو هەموو تاوان‌و ستەم و چەوساندنەوە نەدەبوو.\nدووەم: لەبەر ئەوەی عێراق نەبوو بە دەوڵەت: بە ووردبوونەوە لە مێژووی عێراقی نوێ ، هەر لە ساتەوەختی دامەزراندنی یەوە تاكو ئێستا، هەروە بە سەرنجدان بەو هەموو خوێنڕێژی‌و پاكتاو‌و سەركوتەی دووچاری پێكهاتەكانی بوو، ئەم چوارچێوە سیاسی‌و قانونی یە هێندەی قەوارەیە بەو ئەندازە دەوڵەت نی یە. عێراق نەیتوانی ببێتە نیشتمان ، نەیتوانی هاونیشتمانی بەرهەم بێنێ، لە سۆنگەی ناسروشتی بوونی سەرهەڵدانەكەی‌و نادیموكراسی بوونی رژێمە یەك لەدوای یەكەكانی، بەتایبەتیش لە سایەی سیستمە كۆماری یەكەیدا، هەرگیز نەیتوانی ببێتە ناوەندێكی بێ‌لایەن بۆ كەڵەكە بوون ( ئینتما) و بە هاوناسنامەی هاوبەش، بۆیە كێشەی كورد تەنها لەگەڵا سیستمی سیاسی عێراقیدا نەبووە و نی یە، بەڵكو لەگەڵا خودی قەوارەی عێراقدایە. بەڵگەی روونیش لەسەر ئەم راستی یە، مێژووی قەوارەی عێراق‌و كێشەی كورد‌و شۆڕش‌و راپەڕینەكانی‌و رەوتی ناسیۆنالیزمی كوردی یە. بە واتای ئەوەی كاتێ سیستم پاشایەتی بوو، دواتریش كە بوو بە كۆماری، لە قۆناغی كۆماریشدا، بە جیاوازی سیما‌و كاراكتەر‌و هێزە حوكمڕانەكان ، كێشەی كورد لە هەڵكشان‌و داكشانی خۆی بەردەوامدا بووە، بەدرێژایی ئەو مێژووە ، عێراق وەك قەوارە بەدەر لەوەی كێ حوكمی دەكات‌و مۆدێلی حوكمڕانی و سیستمە سیاسی یەكەی چی یە.، دژ بە خواستەكانی گەلی كوردستان وەستاوە‌و بزووتنەوە ناسیونالیستە كوردیەكەش بەڵكو گەلی كورد بە گشتی سەركوت كراوە. ئەوەی واشی كردووە ، عێراق وەك قەوارەیەكی ناكام‌و پڕكێشە و سەرچاوەی جۆرەها فۆرمی خوێنڕێژی و ناهەقی‌و وەدەرنان‌و سەركوت بێت، كۆمەڵی هۆكارە، لەوانەش:\n1. ناسروشتی بوونی دامەزراندنی عێراق : عێراق بە تەواوی مانا قەوارەیەكی دەستكردنی كۆلۆنیالیزمی خۆرئاوایە، هەر ئەوەیش لە پشت پێكهێنانیەتی بەم شێوەی ئێستا . دابەشكردن‌و هاوسەنگی‌و بەرژەوەندی یە كۆلۆنیالیستی یەكان لە ناوچەكەدا، نەك بەرژەوەندی گەلانی عێراق و پێكهاتەكانی هۆكاری دامەزراندنیەتی. نابێت لە بیرمان بچێت عێراق وەك پاداشت بەخشرایە بنەماڵەی شەریف (حسێن)ی مەككە.\nئینگلیزەكان هەستیان كرد لە سۆنگەی ناعێراقی بوون و نا شیعەبوونی مەلیكەوە، گەر باشووری كوردستان نەخرێتە سەری ، ئەوا حوكمڕانی كردنی ئەم ووڵاتە بۆ شای نوێ ئاسان نابێت. ئەوەش سەری لە هەڵوەشاندنەوەی نەخشە داڕێژراوەكانی ئەوانەوە دەردەچێت، هەر بۆیە عێراق رەگی لە مێژوودا نی یە، سەرجەم هەوڵەكانی ناسیونالیستە عەرەبەكانیش لەپێناو دۆزینەوەی قوڵایی‌و پاڵپشتێكی مێژوویی بۆ ئەم قەوارە لەرزۆكە لەڕێ‌ی زیندووكردنەوەی شارستانێتی سۆمەری‌و بابلی‌و ئاشوری ، بێ ئاكام مانەوە.\n2. لە بەر ئەوەی هەر لە سەرەتاوە شتێ بە ناوی گەلی عێراقەوە بوونی نەبووە: مەلیك فەیسەڵیش لە سەرەتای سی یەكانی سەدەی رابردوو بە ئاشكرا سكاڵا لەم واقیعە دەكات و سنگ‌و بەرۆكی خۆی لە نەبوونی كۆمەڵگە‌و خەڵكانێكەوە دەردەبڕێت ، كە پێناسەی گەلیان بەسەردا بچەسپێت‌و خاوەنی هەست‌و ناسنامەی هاوبەش بن. ئەم دۆخەش وای كردووە ناسیونالیزمی عێراقی بە نیمچە هەمیشەیی بۆ هێشتنەوەی گەلی عێراق بە یەكگرتوویی پشت بە پشتیوانی دەرەكی و زۆرلێكردن و سەركوتی ناوخۆیی بەرێت .\n3. سەرهەڵدانی ناسیونالیزمی عەرەبی : عێراق لە كاتێكدا بە ووڵاتێكی فرەنەتەوە لە قەڵەم دەدرێت، بوو بە یەكێ لە قەڵا سەختەكانی ناسیونالیزمی عەرەبی. بەڵكو یەكێ لە توندڕەوترین‌و دواكەوتوو ترین و توندوتیژترین فۆرمەكانی ئەم ناسیونالیزمە كە لە بەعسدا خۆی بەرجەستە دەكات ، لە عێراقدا سەری هەڵدا‌و گەشەی كرد.\nبوونی ناسیونالیزمێكی دەمارگیر‌و نادیموكراسی لەم جۆرەش لە وڵاتێكی فرەنەتەوەدا، گومانی تێدا نی یە بە كارەسات بۆ سەر ناسنامە نەتەوەیی جیاوازەكانی ناوی‌و تێكڕای كۆمەڵگە دەشكێتەوە. چونكە بوونی ناسیونالیزمێكی لەو جۆرە، هێندەی تر بناغەكانی ناسنامەی عێراقی بوون هەڵدەتەكێنێ، بە كردەوە عێراق دەكات بە موڵكی نەتەوەی باڵادەست‌و هەوڵی تواندنەوە یاخود لە پەراوێزدا مانەوە‌و ناكارابوونی ناسیونالیزمی نەتەوەكانی تر دەدات. ئەمەش ئەو شتەبوو كە لە عێراقدا روویدا و سەبارەت بە ئێمەی كوردیش جینۆسایدی بە ناوی ئەنفالەوە لێ كەوتەوە .\n4. مۆدێرنەیەكی توندوتیژ : عێراق بەتایبەتیش لە سایەی ئەزموونی حوكمڕانی بەعسدا بە پرۆسەیەكی مۆدێرنە كردنی توندوتیژدا تێپەڕی، پرۆسەی نەتەوە و نیشتیمانسازی و نوێكردنەوەی پەیوەندیەكان لە سایەی دیكتاتۆری بوونی سیستمی سیاسی‌و باڵادەستی عەقڵی عەسكەرتاری‌و سیستمی تاك حیزبی‌و حیزبی فەرماندە ئەنجام درا. ئەم پرۆسەش بە واتای تێكشاندن‌و سڕینەوە و لابردنی هەموو ئەو رەنگ‌و دەنگ‌و ناسنامە‌و دەسەڵاتانە دێت، دەكەونە دەرەوەی دەسەڵاتی دەوڵەت‌و پێش مۆدێرنە، یاخود قۆناغێكی ناتوندوتیژی ئەم پرۆسەوە.\nئەوەی ئەم پرسەشی سەبارەت بە ئێمەی كورد گەیاندبووە ئاستی مەترسی لەناوچوون، هەندێ چەمكی وەكو سەروەری بوو، لەچوارچێوەی مۆدێرنەی سیاسی دا.\nچەمكێك كە ئازادی رەها دەدات بە دەوڵەت‌و بە كردەوەش ئەو نوخبە فەرمانڕەوایەی بەناوی ئەوەوە قسە دەكەن، بە كردەوە رۆڵی پێشمەرجە دەزگایی و زانستی‌و بیرۆكراتی‌و تەكنەلۆجی یە نوێكان، ئەو شتانە بوون كە ئەنفال‌و جینۆسایدی كورد پێویستی پێ‌ی بوو، بەجۆرێك لە دەرەوەی ئەم مۆدێرنەوە نەتوانین وێنای ئەنجامدانی تاوانێكی لەو شێوەیە بكەین. (مەریوان وریا / ئەنفال و مۆدێرنە، رەهەند، ژمارە/7 ، 1997، لا50-51 ).\nسێهەم : خۆبەدەستەوە نەدانی كورد‌و درێژەدان بە بەرگری : هەروەك ئاماژەمان پێكرد باڵادەستی ناسیونالیزمی عەرەبی‌و سروشتی قەوارەی عێراقی‌و جۆری پێكهاتنی مۆدێرنەیەكی توندوتیژ، كارێكی كردبوو، كە كورد بە سیفەتی نەتەوەیەكی جیاواز ، نەتوانێ گوزارشت لە بوون‌و ناسنامەی جیاوازی خۆی بكات، جگە لە هەندێ ئاستی كلتوری دیاریكراو، كە لە سایەیدا رۆژ بەرۆژ تەعریب لە جەستەی خاكەكەی دەبڕی‌و كوردبوونیشی بەرەو شێواندنێكی قوڵا دەبرد‌و دەیخستە خزمەت ستراتیژی ناسیونالیزمێكی دوژمن‌و دۆخی خۆ بە نەفرەتكردنەوە ، بە كورتی هاوكێشەكە بۆ كورد لە سایەی بەعس‌و قەوارەی عێراقدا، هەڵبژاردن بوو لە نێوان دوو بژاردەی نەخوازراودا: یان ملكەچی‌و دەستبەرداربوونی ناسنامە، بەتایبەتیش بە مانا سیاسی نەتەوەیی یەكەی، یاخود سەركوت‌و سەرەنجام هەوڵدان بۆ تواندنەوە. كورد لەبەر ئەوەی نەتەوەیەكی گەورە‌و رەسەنی خۆرهەڵاتی ناوەڕاستە ، ئەتنیك نی یە و خاوەن خاكی نەتەوەیی‌و بەشداری یەكی مەزنی مێژوو شارستانێتی ناوچەكەیە، نەیدەتوانی وەك لانی كەمی رێزگرتن لە مێژوو كەرامەتی خۆی جگە لەڕێبازی خۆبەدەستەوە نەدان‌و خەبات‌و بەرگری هەڵبژێرێت . بۆیە ملی بە پرۆسەی (تەعریب)و ئاوێزان بوونی زۆرەملێ نەدا. قبوڵی ناسنامەیەكی عێراقی سەپاوی نەكرد، كە هیچ قسەیەكی لە خەمڵین‌و ناوەرۆك پێدانیدا نەبێت. ئەم خود هۆشیاری یەی كورد بە خۆی‌و وێناكردنی بە خودی نەتەوەیی، نەك هەر بە ناسیونالیستە عەرەبە بەرچاو تەنگەكان لە عێراقدا قووت نەدەچوو، بەڵكو لای ئەوان هیمایەك بوو، بۆ گیانی تێكدان‌و یاخی بوون و شێواندنی ئەو وێنە پاكیزە‌و بێگەردەی بەعس بۆ كۆمەڵگە مێگەلی یەكەی دەیخواست. بۆیە سەرەنجام دۆخەكە گەیشت بەوەی كە كورد‌و ناسیونالیزمەكەی مادام ئامادەی لەخۆگرتن (استیعاب) نین بەو جۆرەی بەعس دەیخوازێت، دەبێت بیر لە لەناوبردنێكی هەمەلایەنەیان بكرێتەوە، ئەنفالیش ئەو فۆرمە بوو، ئەو مەبەستەی تێدا جێ‌بەجێ كرا. هەڵبەت ئەگەر رژێم دووچاری ئەو چارەنووسە رەشە نەبوایە، ئەنفال تەنها هەڵقەیەكی زنجیرەی ئەو نەخشە دۆزەخیە بوو، بۆ پاكتاوكردنی كورد كێشرابوو.\nچوارەم : بێدەنگی كۆمەڵگەی نێودەوڵەتی : ئەگەر بێدەنگی كۆمەڵگەی نێو دەوڵەتی نەبووایە ئاسان نەبوو ئەنفال روو بدات..\n( پۆست هیلتەرمان/ جینۆساید، هاوتاوانی، بێدەنگ بوون، رەهەند ، ژمارە/7، 1999، لا 18 و دواتر )\nبەڵام نابێت هاوبەشیی كۆمەڵگەی نێودەوڵەتی لە تاوانی ئەنفالدا تەنها لە ساتەوەختی ئەنجامدانی تاوانەكە لە هەشتاكانی سەدەی رابردوودا كورت بكەینەوە. چونكە هەروەك چۆن ئەنفال سەبارەت بە ناوخۆی عێراق پێشەكی دەیان ساڵەی هەبوو، كۆمەڵكەی نێودەوڵەتیش هەر لە بیستەكانی سەدەی رابردوەوە بە شێوازی جۆرا‌وجۆر بەشداربوو لە زەمینە سازكردن بۆ ئەنجامدانی تاوانی جینۆسایدی كورد و گەلی كوردستان. ئەم هاوبەشیەش لەم خاڵانەی خوارەوەدا بەرجەستە دەبێت :\n(أ) بێ‌بەشكردنی كورد لە قەوارەی نەتەوەیی خۆی، لەدوای جەنگی جیهانی یەكەم‌و دابەشكردنی بەجێماوەكانی سەڵتەنەتی عوسمانی، كە ڕەگە قوڵەكانی ئەنفال لەم خاڵەدایە.\n(ب) داننەنان بە كورد وەك گەل: تاوانی دووەمی كۆمەڵگەی نێودەوڵەتی دژ بە كورد دوای بێ‌بەشكردنی لە مافی پێكهێنانی قەوارەی سەربەخۆ ، نكولی كردن بوو لە نەتەوەبوون‌و گەلبوونی كورد، بە حوكمی ئەوەی نەتەوەبوون بە كردەوە گرێدرابوو بە بوونی دەوڵەتی نەتەوەیی‌و گەلیش زاراوەیەك بوو دابڕابوو بەسەر دانیشتوانی قەوارە كۆلۆنیالیستەكاندا. بۆیە دوای بە ئەندام بوونی عێراق لە كۆمەڵگەی گەلاندا . ئیتر شتێ بەناوی گەلی كورد وەك گەلێكی بێ‌بەشكراو لە دیاریكردنی مافی چارەنووس لە فەرهەنگی كۆمەڵگای نێودەوڵەتی و یاسای گشتی نێودەوڵەتی و كۆڕ‌و رێكخراوە جیهانی یەكان‌و دەوڵەتە بڕیار بە دەستە باڵادەستەكان بەسەر ئەو رێكخراوانەدا بوونی نەما؟!!.\n(ج) داننەنانی كۆمەڵگەی نێودەوڵەتی بە بزوتنەوەی ناسیونالیستی كوردی‌و شۆڕشەكەی: لەم روەوە دیدی كۆمەڵگەی نێودەوڵەتی هیچ جیاوازی یەكی قوڵا و راستەقینەی لە دیدی ئەو قەوارە‌و دەوڵەتانە نەبوو ، كە كوردیان بەسەردا دابەشكرابوو، وە پێشمەرگەی كوردیان بە تێكدەر‌و یاخی‌و چەتە ناساند‌و وەسف دەكرد! هەر بۆیە هەرگیز لەچوارچێوەی یاسای گشتی ئینسانیی نێودەوڵەتیدا دانی بەم شۆڕشە‌و ناسیونالیزمی كوردیدا نەنا وەك نوێنەری شەرعی گەلێكی بن دەست‌و ماف زەوت كراو‌و كەسێتی یەكی یاسای گشتی نێودەوڵەتی.\n(د) چاوپۆشین لە تاوانەكانی رژێمی بەعس لە پێش ئەنفالەكاندا‌و لەكاتی ئەنجامدانی تاوانەكاندا: ئەویش بەبیانووی بوونی سەروەری‌و بنەمای دەست وەرنەدان لە كاروباری دەوڵەتاندا، هەروەها بە هەند نەگرتنی بنەماكانی مافی مرۆڤ و دیموكراسی‌و كوێربوون بەهۆی بەرژەوەندی ناڕەواوە، لەئاست ئەو هەموو تاوان‌و وەحشیگەری یەی بەعس‌و رژێمەكەی دژ بە كورد ئەنجامی دەدات، راپۆرتەكان دواتر ئاشكرایان كرد وڵاتە گەورەكان‌و دەزگا هەواڵگری یەكان لە نزیكەوە ئاگایان لە پرۆسەی قڕكردنی گەلی كورد‌و ئەنفالەكان بووە، بەڵام وەك مەسەلەیەكی ناوخۆیی عێراقیان لەقەڵەم داوە‌و بەرژەوەندیان لەوەدا نەبینیوەتەوە لەسەر ئەو تاوانانە بێنە دەنگ.\nبێ واتابوونی متمانە بەخشینەوە بە عێراق\nرەنگە یەكێ بڵێ دوای روخانی رژێمی بەعس عێراق گۆڕاوە‌و كورد خۆشی بەشداربووە لە بیناكردنەوەی، بۆیە عێراقی كۆن‌و نوێمان هەیە‌و ئەو قسانەی پێشوو پەیوەندیان بە عێراقی كۆنەوە هەیە. بەڵام لەڕاستیدا ئەزموونی چواردە ساڵی رابردوو پێمان دەڵێت: كە هیچ گۆڕانێكی راستەقینە بەسەر ماهیەتی عێراق‌و ناسیونالیزمی عێراقیدا نەهاتووە، كە پێكهاتەی عەرەبی عێراق نوێنەرایەتی و خاوەندارێتی دەكەن. باسیشمان كرد كە ئەنفال لە رەهەندێكیدا پەیوەندی بە خودی قەوارەی عێراقەوە هەیە. ئەگەر پێشتر عێراق توانای چارەسەركردنی كێشەی كوردی هەبوایە و لە داخوازی یەكانی ناسیونالیزمی كوردی تێبگەیشتایە، هەرگیز كێشەكەی سەری نەدەكێشا بۆ ئەنفال‌و جینۆساید. جینۆساید ترۆپكی سیاسەتی دژایەتی كورد‌و ناسیونالیزمی كوردی یە لە عێراقدا.\nگەر سەیرێكی واقیعی چەند ساڵی رابردوو و ئێستای عێراقیش بكەین. هەست دەكەین متمانە بەخشینەوە بە عێراق بۆ كورد بێ واتایە ، لەبەر ئەوەی :\n1. عێراق لە ماوەی رابردوودا بووە گۆڕەپانێكی خوێناوی جەنگێكی مەزهەبی و تایەفەگەری و تاڕادەیەك كۆمەڵكوژی سوننەكان. ئەوەش دەریدەخات تاكو ئێستاش عێراق چوارچێوەیەكە بۆ نەفرەت و كۆمەڵكوژی.\n2. عێراق لە سۆنگەی نیمچە شكست خواردبوونی، دووبارە بووە پانتاییەك بوو، جینۆسایدكردنی یەزیدی یەكان وەك پێكهاتەیەكی گەلی كوردستان‌و كورد، لەسەر دەستی فۆرمێكی خوێناوی‌و فاشیزمی بە ئاین پاساو دراوی تێكەڵا بە پاشماوەكانی ناسیونالیزمی عەرەبی.\n3. وێنای كورد لای هێزە عێراقی یەكان بە شێوەیەكی گشتی گۆڕانێكی راستەقینەی بەسەردا نەهاتووە . تاكو ئێستا وەك رابردوو گومان لە عێراقی بوونمان دەكرێت، وا وێنا دەكرێین كە بەدوای دەرفەتێكدا دەگەڕێین بۆ دابەشكردنی عێراق. بەو جۆرەش توخمی نائارامی و ناجێگیرین .\n4. عێراقی نوێ هێشتا ناسنامەكەی یەكلا نەبۆتەوە، داخۆ بە پلەی یەكەم عێراقی شیعەیە یاخود سوننەیە. دیارە هەرگیز ناتوانێ عێراقی كورد بێت، بە حوكمی (20%) بوونی پێكهاتەی كورد لە عێراقدا. واتە هێشتا ململانێ لەسەر یەكلایی كردنەوەی خاوەندارێتی عێراقی كۆتایە نەهاتووە. بەكردەوەش عێراق رۆژێ لە رۆژان نەیتوانیوە هی هەمووان بێت . هی پێكهاتەیەك بووە و ئەوانی تر بە پلەی دوو و سێ هاتوون. لەئێستاشدا لە جەوهەردا هەر وایە. لە هەنووكەدا رەهەندی تایەفەگەری و مەزهەبیش بۆ ئەم كێشە زیاد بووە.\n5. لەسەر ئاستی فیدراڵی یەتیشدا عێراق نەبوو بە دەوڵەتێكی فیدراڵی ، داننان بە هەرێمی كوردستاندا هێندەی دیفاكتۆی لە پشتەوە بووە باوەڕبوون بە فیداڵیەتی لەگەڵدا نەبووە. بوونی هەرێمیش بەم دەسەڵاتانەی ئێستاوە ، وەك دەبینرێت شتێكە لە دەست چووە و لە ئێستادا لێی پەشیمانن. هەربۆیە چەندین جار داوای گۆڕینی دەستوور دەكەن‌و بەشێ لەو داوایەش پەیوەندی بە دەسەڵاتەكان‌و پێگەی هەرێمەوە هەیە. فیداڵیەتیش لە چەند ساڵی رابردوودا بۆ كورد‌و داننان بە واقیعی هەرێمی كوردستاندا بەكار هێنرا بۆ لەباربردنی خەونی كورد بۆ گێڕانەوەی ناوچە كوردستانی یەكان. ماددەی (140) بە كردەوە بێ ناوەرۆك كرا‌و نوخبەی نوێ‌ی حوكمڕان ئامادە نەبوون بە پیادەكردنێكی نیازپاكانە‌و لێپرسراوانەی ماددەكە دەرگا بەڕووی چارەسەر كردنی كێشەی كوردا بكەنەوە. هەر بۆیە بوونی هەرێمی كوردستان یەكسان نی یە بە چارەسەری كێشەی كورد لە عێراقدا. چونكە نزیكەی (40%) خاكی مێژوویی كوردستانی باشوور دەكەونە دەرەوەی قەڵەمڕەوی سنورە سەپێنراوەكانی ئێستای هەرێمی كوردستانەوە. تێڕوانینی دەسەڵاتدارانی عێراق‌و هەندێ هێزی ناسیونالیستی لۆكاڵیش لە كەركوكدا، كە لەچوارچێوەی ستراتیژی ئەواندا كار دەكەن، بەرهەمهێنانەوەی هەمان دیدی بەعس‌و رژێمە پێشووەكانە. پێشم وایە ئەگەر سەرقاڵی شەڕی ناوخۆ‌و لاوازی بەغدا نەبوایە هەرگیز رێگایان نەدەدا هەرێم بەم جۆرەی ئێستا مامەڵە بكات‌و بجوڵێتەوە بە تایبەتیش لەسەر هەرسێ ئاستی پەیوەندی یەكانی دەرەوە ، وزە ، هێزی پێشمەرگە .\n6. تاكو ئێستاش كەڵكەڵەیەك لە بەغدادا بڕیار بەدەستە كە بڕوای بە هەڕەشەكردن لە كەركوك و گەلی كوردستان و سزادانی هەیە. هەموومان لەشكركێشی‌و هێزەكانی دیجلە‌و هەڕەشەكانی نوری مالیكیمان لە بیرە، ئەمە جگە لە هەڕەشەی هەندێ لە سەركردەی مێلیشیا مەزهەبی یەكان ، لە ئێستاشدا هیچ گرەنتی یەكی راستەقینە بوونی نیە كورد لەوە دڵنیا بكاتەوە ، لە هێرش و پەلاماری هەندێ لە پێكهاتە سەربازیی یەكانی عێراق پارێزراو دەبێت.\n7. تاكو ئێستاش هێزە عێراقییەكان بە كردەوە بڕوایان بە مافی چارەنووسی گەلی كوردستان نی یە و مامەڵەی ئەوان لەگەڵا كورد‌و پارێزراو بوونی كورد لە هەڕەشە و پەلامارەكانیان پەیوەستە بەوەی ئەم گەلە چاو لە مافی چارەنووسی خۆی بپۆشێ‌و بیر لە سەربەخۆیی نەكاتەوە.\nلێدوانەكانی سەماحەتی عەممار حەكیم كە بە میانەڕەوترینی نێو شیعەكان‌و نزیكترینیان لە كورد لە عێراقدا دادەنرێ لە قاهیرە و لەمەڕ هەوڵی گەلی كوردستانی باشوور بۆ ئەنجامدانی گشتپرسی وەك رێكارێك بۆ دیاریكردنی مافی چارەنووس ، شایەتی ئەو ڕاستیەن .\nلە كاتێكدا ئەوەی كوردی لە مێژوودا دووچاری جۆرەها فۆرمی چەوساندنەوە وستەملێكردن‌و تاوانكاری كردووە. دەستگرتن بووە بە لانی كەمی ئەم مافەوە.\nلەبەر ئەوە دەبێت لەسەر ئاستی بیركردنەوە‌و قەناعەتی سیاسی یەكلا ببێتەوە و خۆمان لەسەر ئەوە ساغ بكەینەوە كە ئێمە ناتوانین ببین بە عێراقی ، عێراقی بوون ناسنامەیەكی سەپاوە بەسەر ئێمەدا، وە هیچ رژێمێكیش ئێمەی وەك عێراقی نەبینیوە و مامەڵەی لەگەڵدا نەكردووین. عێراقیش ناتوانێت ببێت بە هی هەمووان، چونكە بە حوكمی سروشت‌و پێكهاتەكەی یان دەبێت هەڵبوەشێت، یاخود دەبێت لەسەر زۆرلێكردن‌و پەراوێز خستن‌و سەركوتكردنی بەشێ لە پێكهاتەكانی درێژە بەخۆی بدات. بۆیە ئەگەر ئەنفال بۆ هەرەس‌و شكستپێهێنانی ستراتیژی كورد‌و بڕست لێبڕینی ئەنجام درابێت ، دەبێت ئێمە بیكەین بە كەرەسەیەكی ستراتیژی خۆبیناكردنەوەی روحی‌و دەروونی‌و سیاسی‌و نەتەوەیی و تێپەڕاندنی ئەو چوارچێوە سیاسی‌و یاسایی‌و دەزگایی یەی تیایدا ئەنجامدرا. دەبێت بیكەینە سەرچاوەی لێسەندنەوەی رەوایەتی لەو عێراقەی كە بە مەرجی مامەڵە نەكردن وەك نەتەوەیەكی سەربەخۆ ئێمەی قبوڵە. هەر ئەمەش لەڕووە مەعنەوی یەكەوە قەرەبووی میللەتەكەمان دەكاتەوە . نەك لەدار دانی (صدام حسێن) و هەندێ لە دار‌و دەستەكەی. كە لە بنەڕەتدا تەنانەت دیكتاتۆری پێشووش لەسەر كەیسی ئەنفال لەدار نەدرا.\nبەڵام گرنگە لەكاتێكدا هەوڵا دەدەین كە دابڕان لەگەڵا قەوارەی عێراقدا دروستبكەین لەچوارچێوەی یاسای گشتی نێودەوڵەتیدا ، كە تاكو ئێستا ماهیەتی نەگۆڕاوە‌و تەنانەت ئامادە نی یە مەرامنامەی دادگای باڵای تاوانی نێودەوڵەتی قبوڵا بكات، خۆمان لە میانەی دەوڵەتی كوردستانی چاوەڕوانكراودا عێراق لە بەرگێكی كوردیدا بەرهەم نەهێنینەوە.\nئەوەش بەوە دەبێت سیستمی سیاسی داهاتوو، دەوڵەت بە گشتی، دەوڵەتی ماف‌و یاسا و دامەزراوەكان‌و هاوڵاتی‌و دیموكراسی‌و دادپەروەری بێت. دەوڵەتێك بێت بە مانا دەستوری‌و یاسایی‌و ئەخلاقی یەكەی نوێنەرایەتی قۆناغی پاش عێراق بكات ، واتە پاش نادادی‌و جیاكاری‌و سەركوت‌و گەندەڵی‌و ناعەدالەتی‌و نەبوونی سەروەری یاسا‌و رێزگرتن لە ئیرادەی هاوڵاتی‌و ماف و ئازادی یەكانی.


لە دوو مانگی داهاتوودا بڕیار لەسەر گۆڕانكاری لە نرخی كارتی مۆبایل دەدرێت - کوردسات نیوز\nلە دوو مانگی داهاتوودا بڕیار لەسەر گۆڕانكاری لە نرخی كارتی مۆبایل دەدرێت\nهەردوو وەزارەتی گواستنەوە و گەیاندنی عێراق و هەرێم داوایان لە حكومەتی عێراق كردووە گۆڕانكاری لە نرخی كارتی مۆبایلدا بكات، ئەندامێكی ئەنجومەنی نوێنەرانیش دەڵێت، پڕۆژە یاسایەكی بۆ ئامادە دەكرێت و لە دوو مانگی داهاتوودا بڕیاری گۆڕانكاری لە نرخی كارتی مۆبایلدا دەدرێت.\nشیروان میرزا، ئەندامی ئەنجومەنی نوێنەرانی عێراق بە كوردسات نیوزی ڕاگەیاند: بەهۆی شەڕی داعش و قەیرانی داراییەوە حكومەتی عێراق لە یاسای بودجە ڕێژەی لە ٢٠٪ی پارەی كارتی مۆبایلی زیاد كرد و نرخی كارت لە بازاڕەكان بەرزبوویەوە، بۆ ئەو مەبەستەش لەسەر داوای هەردوو وەزارەتی گواستنەوە و گەیاندنی عێراق و هەرێم، پڕۆژە یاسایەك ئامادە دەكرێت و لە دوو مانگی داهاتوودا بڕیاری گۆڕانكاری لە نرخی كارتی مۆبایلدا دەدرێت.\nئاماژەی بەوەشكرد، بەپێی یاسای بودجە، حكومەتی عێراق لە ٢٠٪ی باجی لەسەر كۆمپانیاكانی پەیوەندی كردن داناوە، بەڵام بە پێچەوانەوە كۆمپانیاكانی پەیوەندی كردن باجەكەیان لەسەر هاوڵاتیان داناوە و نرخی كارتی مۆبایلیان زیاد كردووە، هەر بۆیە داوایان لە حكومەتی عێراق كردووە باجەكە لەسەر هاوڵاتیان لاببات و گۆڕانكاری لە نرخی كارتی مۆبایلدا بكات.\nنرخی كارتی مۆبایل\nلە چەند ڕۆژی داهاتوو ڕەوانەی هەرێم دەكرێنەوە\nپۆلیسی سلێمانی دەستگیرکردنی 21 تۆمەتباری راگەیاند\nSep 21, 2018 746\nلە 24 سەعاتی رابردوودا 45 سانتیمەتر ئاستی ئاوی بەنداوی...\nApr 3, 2019 8079\nلە کەرکوک پلانێکی ئەمنی بۆ پاراستنی بۆنەکانی سەری ساڵی...\nDec 24, 2017 723


زیاد جەبار: حکومەتی هەرێم دەتوانێت موچە بە بێ لێبڕین دابەش بکات – لڤین پرێس\nزیاد جەبار: حکومەتی هەرێم دەتوانێت موچە بە بێ لێبڕین دابەش بکات\nسەرۆکی فراکسیۆنی سەوز لە پەرلەمانی کوردستان رایگەیاند، به‌داهاتی ناوخۆ و فرۆشتنی نه‌وتی ڕۆژانه‌ی ئێستا حکومه‌تی هه‌رێمی کوردستان ده‌توانێت به‌بێ لێبڕین موچه بدات.\nزیاد جەبار سەرۆکی فراکسیۆنی سەوز لە پەرلەمانی کوردستان لە لەدیدارێکدا لەگەڵ دەنگی ئەمریکا رایگەیاند: دوای ئه‌وه‌ی هه‌م نرخی نه‌وت له‌بازاڕدا به‌رزبوویه‌وه هه‌م داهاتی ناوخۆی هه‌رێمی کوردستانیش به‌ره‌و زیادبوون چوو.\nئەو باسی لە پشتیوانی خۆیان کرد بۆ دانوستانەکانی هەرێم له‌گه‌ڵ حکومه‌تی ناوه‌ند “دوای په‌سه‌ندکردنی زیاتر له‌مانگێکه هێشتا یاساکه نه‌که‌وتۆته بواری جێبه‌جێکردنه‌وه مه‌به‌ستم ئه‌وه‌یه که نه‌که‌وتۆته بواری جێبه‌جێکردن به‌رامبه‌ر به هه‌رێمی کوردستان.”\nزیاد جەبار وتیشی “ئه‌وه‌ی ئێمه پرسیارمان له حکومه‌تی هه‌رێمی کوردستان کردووه و من خۆم به‌دواداچونم بۆکردووه ئه‌وه‌یه که ده‌بوایه وه‌فدی حکومه‌تی هه‌رێمی کوردستان و وه‌زاره‌تی دارایی بچن له‌گه‌ڵ وه‌زاره‌تی دارایی حکومه‌تی عێراقی ڕێککه‌وتن بکه‌ن بۆئه‌وه‌ی ئه‌مانیش به‌شێک بن له‌و ڕێنماییانه‌ی که‌ده‌رده‌چێت، له‌وکاته‌دا ئه‌و بابه‌تی ڕێککه‌وتنه ئه‌وه‌ی ئێمه زانیمان دوو پێشنیار هه‌بوو، پێشنیارێکیان ئه‌وه بوو دیاره ئه‌و 250 هه‌زار به‌رمیله‌ی که ڕۆژانه به‌نرخی سۆمۆ ده‌بێت هه‌رێمی کوردستان بیداته ناوه‌ند یه‌کێکی تریان ئه‌وه بوو که نرخه‌که‌ی ده‌یه‌وێت ڕۆژانه یان مانگانه ئه‌م پاره‌یه بگاته حکومه‌تی عێراقی ڕاده‌ست بکرێت و پاشان پشکی هه‌رێمی کوردستان بگاته هه‌رێمی کوردستان له‌ڕێگه‌ی به‌غداده‌وه به‌ڵام پێشنیارێکی تر یان بیرۆکه‌یه‌کی تر ئه‌وه بوو که یه‌کسه‌ر لێده‌رکردن بێت ئه‌وه مانگانه پاره‌که‌ی دیاره بۆنموونه له‌م مانگه‌دا سۆمۆ به‌چه‌ند نه‌وتی فرۆشتووه.”\nزیاد کە هاوکات سەرۆکی لیژنەی دارایی و کاروباری ئابووری پەرلەمانیشە ڕایگەیاند “ئه‌وکاته‌ی که وه‌فدی حکومه‌تی هه‌رێمی کوردستان هاتنه په‌رله‌مانی کوردستان جێگری سه‌رۆکی ئه‌نجوومه‌نی وه‌زیران، وه‌زیری دارایی و وه‌زیره‌کانی تریش هاتن پرسیاری ئه‌وه‌مان لێکردن ئه‌وان ئه‌وکاته پێیان وتین به‌م نزیکانه وه‌فدێکی وه‌زاره‌تی دارایی هه‌رێم ده‌چێت بۆ به‌غداد به‌ڵام هه‌تائێستا ئه‌و وه‌فده نه‌چووه ئه‌وه‌ی من بزانم ئه‌وکاته ئه‌وان چاوه‌ڕێی ئه‌وه‌یان ده‌کرد وه‌زاره‌تی دارایی پێیان بڵێت که‌ی وه‌فده‌که بێت ئه‌مه تائێستا له‌نێوان وه‌زاره‌تی دارایی عێراق و وه‌زاره‌تی دارایی هه‌رێمی کوردستان ماوه‌ته‌وه، ئێمه جه‌ختمان له‌وه کردۆته‌وه که حکومه‌تی هه‌رێمی کوردستان پێویسته پابه‌ندبێت به‌ڕێککه‌وتنه‌که پێویسته پابه‌ندبێت به‌یاساکه، ئه‌وه‌ی که ماوه‌ته‌وه تائێستا به‌ئێمه‌یان وتووه له‌مه‌سه‌له‌ی هونه‌ریدا ماوه‌ته‌وه پێموایه ئێستا حکومه‌تی عێراقی پێرێ شتێکی واهه‌بووه که پشکی هه‌رێمی کوردستان بنێرێت و چاوه‌ڕێین.”\nسەرۆکی لیژنەی دارایی و کاروباری ئابووری پەرلەمانی کوردستان ئەوەشی وت” پاساوی حکومەتی هەرێم بۆ لێبڕینی موچە له‌ئێستادا بیانووه‌که‌ی ئه‌وه‌یه که چاوه‌ڕێی ئه‌وه‌ن ئه‌و ڕێککه‌وتنه‌ی له‌گه‌ڵ حکومه‌تی ناوه‌ندا هه‌یه یاسای بودجه له‌عێراقدا بکه‌وێته بواری جێبه‌جێکردنه‌وه.”\nوتیشی” به‌ڵێ به‌داهاتی ناوخۆ و فرۆشتنی نه‌وتی ڕۆژانه‌ی ئێستا حکومه‌تی هه‌رێمی کوردستان ده‌توانێت به‌بێ لێبڕین موچه بدات، من ده‌ڵێم پێش ئه‌وه‌ی ئه‌و مانگه‌ی پێشوو حکومەت موچه بدات ئێمه به‌ڕه‌سمی ڕاگه‌یاندراومان بڵاوکردۆته‌وه و یاداشتمان داوه به‌حکومه‌تی هه‌رێمی کوردستان که حکومه‌ت ده‌توانێت به‌بێ لێبڕین موچه بدات.”\nترەمپ بەهۆی شەڕی فەڵەستین و ئیسرائیل رەخنە لە بایدن دەگرێت\nوەزارەتی پێشمەرگە راگەیەندراوێکی لەبارەی هێرشەکەی شەوی رابردوی داعش بڵاو کردەوە


ANF | ٣ ڕۆکێت ئاڕاستەی چۆڵەوانیەکانی ڕۆژئاوای پارێزگای هەولێر کران\n٣ ڕۆکێت ئاڕاستەی چۆڵەوانیەکانی ڕۆژئاوای پارێزگای هەولێر کران\nشەوی ڕابردوو، ٣ ڕۆکێت ئاڕاستەی چۆڵەوانیەکانی ڕۆژئاوای پارێزگای هەولێر کران و زیانی گیانی و ماددیان لێنەکەوتووەتەوە و پەنجەی تۆمەتیش بۆ هێزێکی سەر بە حەشدی شەعبی ئێراق ڕادەکێشرێت و لێکۆڵینەوە لە ڕووداوەکە دەستی پێکردووە.\nپێنجشه‌ممه, 1 Oct 2020, 00:58\nشەوی ڕابردوو، ٣٠ی ئەیلوول، کاژێر ٢٠:٣٠ خولەک بەکاتی هەولێر، ٣ ڕۆکێتی کورتهاوێژ ئاڕاستەی ناوچە چۆڵەوانیەکانی ڕۆژئاوای پارێزگای هەولێری باشوری کوردستان کران. بە گوێرەی زانیاریە سەرەتایەکان، ڕۆکێتەکان هیچ ئامانجێکیان نەپێکاوە و زیانی گیانی و ماددیشیان لێنەکەوتووەتەوە.\nوەزارەتى ناوخۆى هەرێمى کوردستان رایگەیاند، ئەو موشەکانەى ئەمشەو ئاڕاستەى هەولێر کراون لە سنورى لیواى ٣٠ى حەشدى شەعبیەوە تەقێنراون و لیواکەش ساڵى ٢٠١٤دا لەلایەن سەلیم جوما، پەرلەمانتارى پێکهاتەی شەبەک لە پەرلەمانى عێراق مۆڵەتى بۆ وەگیراوە و هەزار و ٥٠٠ چەکدار پێکدێت و وەعد قەدۆ سەرکردایەتى لیواکە دەکات.\nمەسرور بارزانی سەرۆکوەزیرانی هەرێمی کوردستان لەو بارەوە رایگەیاندوە، بە توندی ئیدانەی هێرشە موشەکییەکەی ئەمشەوی سەر هەولێر دەکەین و حکومەتی هەرێم لێبوردە نابێت بەرامبەر هەر هەوڵێک بۆ تێکدانی سەقامگیریی کوردستان و وەڵامی توندی دەبێت.\nبارزانی ئاشکراشی کردوە: لەگەڵ مستەفا کازمی، سەرۆکوەزیرانی عێراق قسەی کردووە و باسی لە گرنگی لێپرسینەوە کردووە لەوانەی بەرپرسن لە هێرشەکە.\nلەلایەکی دیکەوە واین مارۆتۆ، وتەبێژی هاوپەیمانی نێودەوڵەتی دژی داعش رایگەیاند، ئەو موشەکانە ناو بارەگاکانی ئەوانیان نەپێکاوە و هیچ زیانێک وەبەر هێزەکانیان نەکەوتووە و رووداوەکە لەژێر لێکۆڵینەوە دایە.\nلە لای خۆیشیەوە سوپای عێراق رایدەگەیێنێت: شەوی چوارشەممە گرووپێکی تیرۆریستی لەرێگەی ئۆتۆمبێلێکەوە کە سەکۆی چەکی جۆری راجمەی هەڵگرتبوو، پارێزگای هەولێری کردووەتە ئامانج و هێرشەکە هیچ زیانێکی گیانی نەبووە.\nسپای ئێراقیش لە راگەیەنداروێکدا ئاشکرای کردوە: فەرمان بۆ دەستگیرکردنی بەرپرسی ئەمنی ئەو ناوچەیە دەرکراوە کە هێرشەکەی تێدا ئەنجام دراوە و هێرشەکەش لە دۆڵی تەرجلە لە قەزای حەمدانییەوە کراوەتە سەر باکووری رۆژئاوای هەولێر.\nوێڕای ئەم لێدوانانە و ڕاکێشانی پەنجەی تۆمەت بۆ هێزێکی سەر بە حەشد، بەڵام بەگشتی لێکۆڵینەوە لە ڕووداوەکە بەردەوامە و تا ئێستا بەتەواوەتی وردەکاریەکانی تەقاندنی ڕۆکێتەکان بۆ ڕۆژئاوای هەولێر و ئامانجەکانی وەها کردەوەیەک و ئەو لایەنەی کە لە پشتیەوەتی ڕوون نەبوونەتەوە و ئاشکرا نەبوون.


سیستمى حوكمرِانى دیكتاتۆره‌كان دیارده‌یه‌كى زه‌قى هه‌میشه‌یى به‌خۆیه‌وه گرىَ داوه , ئه‌گه‌ر ته‌ماشایه‌كى سیستمى حوكمرِانى ده‌وروبه‌ر بكه‌ین ئه‌توانین به ئاسانى پیَناسه‌ى دیكتاتۆره‌كان بدۆزینه‌وه , تیَكرِایان ده‌سه‌لاَته‌كان له‌حیزبیَكى ئاوه‌رِووت كراو له دیموكراتیه‌ت كۆ ئه‌كه‌نه‌وه و حیزبه‌كه‌ش ئه‌خه‌نه ژیَر باڵى ده‌سته‌یه‌كى مه‌راییكه‌رى سه‌رووى خۆیان , ئه‌و ده‌سته‌یه‌ش وه‌كو ده‌زگا یه‌كى بىَ ئیراده و بىَ برِیار ده‌ست له سه‌ر سنگ له چاوه‌رِوانیى فه‌رمانه‌كانى بنه‌ماڵه و سه‌رۆكه‌كه‌یاندا ئه‌وه‌ستن .\nبنه‌ماڵه , كه پیَك دیَت له باوك و كورِ و كورِه‌زا و مام و ئامۆزا و چه‌ند خیَزانییَكى خۆبه‌خۆى خۆیان و له لایه‌ن باوك ( سه‌رۆك ) رِۆڵیان به‌سه‌ردا دابه‌ش ئه‌كریَت , مه‌رجیش نیه رِۆڵى ئاشكرا و به‌رچاو ببینن و هه‌موو وه‌زیر و گزیره‌كان له خۆیان پیَك بیَت , هه‌ڵبه‌ته ئه‌وه‌ى به لاى ئه‌وانه‌وه گرنگتره ده‌سه‌لاَته ژیَر به ژیَره نهیَنییه‌كانه كه جگه له كۆنترۆڵى ته‌واوى ده‌سه‌لاَته‌كان ئه‌ركى جاسوسى كردنیان به‌سه‌ر جه‌ماوه‌ریشه‌وه له ئه‌ستۆدایه , نامه‌وىَ سوریا و لیبیا و ده‌وڵه‌ته شاهه‌نشاهى و میرنشینه عه‌ره‌بییه كان به نمونه بهیَنمه‌وه , به‌ڵكو رِژیَمى سه‌ددام حوسیَن نزیكترین و جوانترین و له‌به‌رچاو ترین نمونه‌ى به‌رجه‌سته‌ى گه‌لانى عیَراق بوو به گه‌لى كوردستانیشه‌وه , كىَ نازانیَت كه نه عوده‌ى و نه قوسه‌ى پۆستیَكى ئیدارى و حكومى ئاشكرایان پىَ نه‌برِاوه ؟ به‌لاَم ئایا ئه‌مه دوورخستنه‌وه‌ى ده‌ستى بنه‌ماڵه له كاروباره ئیدارییه‌كان ئه‌گه‌یه‌نیَت ؟ جیَگرى سه‌رۆك كۆمار و سه‌رۆكى وه‌زیران به خۆى و وه‌زیره‌كانیه‌وه له عۆیه‌ى عوده‌ى ئه‌هاتن ؟ بیَگومان نه‌خیَر ! له‌به‌ر ئه‌وه‌ى عوده‌ى كورِى سه‌رۆكى بنه‌ماڵه و سه‌رۆكى كۆمار بوو , نه حكومه‌ت و نه هیچ ده‌زگایه‌كى ده‌وڵه‌تیش بۆیان نه‌بوو فه‌رمانه‌كانى رِه‌ت بكه‌نه‌وه , قوسه‌ى كرابوو به سه‌رپه‌رشتیارى ده‌زگایه‌كى تایبه‌تى ئاساییش و له سه‌رووى هه‌موو ده‌سه‌لاَته‌كانه‌وه جگه له ( باوك ) سه‌رۆكى ( بنه‌ماڵه – كۆمار – حیزب و ده‌وڵه‌ت , كه تاكه كه‌سیَك بوو ) پراكتیزه‌ى هه‌موو رِه‌فتاریَكى له ده‌ستا بوو , به‌م شیَوه‌یه جه‌ماوه‌ر ملكه‌چ پىَ كرابوو بۆ ده‌وڵه‌ت , ده‌وڵه‌تیش له بۆته‌قه‌ى سىَ ده‌سه‌لاَته‌كه‌ى حكومه‌ت ( یاسادانان – جیَبه‌جىَ كردن و دادوه‌رى ) كارتۆنیدا له قالب درابوون , ئه‌وانیش رِاسته‌وخۆ له ژیَر رِكیَفى بنه‌ماڵه‌دا قه‌تیس كرابوون , بنه‌ماڵه‌ش ژیَر ده‌سته‌ى خیَزانیَك بوون , خیَزانه‌كه‌ش سه‌رۆك به‌رِیَوه‌ى ئه‌برد و ده‌سه‌لاَته هه‌سته‌وه‌ره‌كانى ئه‌به‌خشى به ئه‌ندامه‌كانى خیَزان و ئینجا له‌ویَشه‌وه شۆرِى ئه‌كرده‌وه بۆ بنه‌ماڵه .\nلیَره به‌دواوه نۆره‌ى ده‌سه‌لاَتداره ده‌سه‌پاچه‌كان له ئاستى بنه‌ماڵه , و عه‌نته‌ر بۆ گیانى خه‌ڵك ده‌ستى پىَ ئه‌كرد , هه‌ر یه‌كیَك له‌مانه بۆ ئه‌وه‌ى متمانه‌ى ته‌واوى سه‌رۆك و خیَزان و بنه‌ماڵه‌ى سه‌رۆك به‌ده‌ست بهیَنیَت خۆى دائه‌شۆرد له هه‌موو به‌ها مرۆڤایه‌تییه‌كان و بىَ سڵ كردنه‌وه وه‌كو رِۆبۆتیَك فه‌رمانى خویَناوى سه‌رۆك بۆ مانه‌وه‌ى ده‌سه‌لاَته‌كه‌ى به‌جىَ ئه‌گه‌یاند .\nسه‌رۆك ( دیكتاتۆر ) , كه‌سیَكى ده‌روون شڵه‌ژاو و بیَمتمانه و نه‌خۆشه , ئاماده‌یه رِووباریَك خویَن برِیَژىَ له پیَناوى خۆپه‌رستى خۆیدا نه‌ك خۆى تنۆكیَك ئاره‌قه به هه‌نیه‌یدا بیَته خوارىَ , بۆیه هه‌ڵسه‌نگاندنى ئه‌م بۆ ده‌ست و پیَوه‌نده‌كانى خۆى له‌و رِوانگه‌یه‌وه‌یه تا چه‌ند دڵسۆزن بۆ خۆى و بنه‌ماڵه‌كه‌ى و به‌جىَ گه‌یاندنى فه‌رمانه‌كانى , هیچ مه‌رجیَك بۆ ئاستى فیكرى و كه سایه‌تى سیاسى و كۆمه‌لاَیه‌تى و ئه‌كادیمیستى و لیَهاتوویى رِه‌چاو ناكرىَ بۆ سه‌ركه‌وتن به‌سه‌ر پله‌كانى ده‌سه‌لاَتداریَتى تا شورابوون بۆ بنه‌ماڵه كه مه‌زنترین ده‌سه‌لاَتى پیاوه كورته‌بالاَكانى نیَو سیستمى حوكمى دیكتاتۆره‌كانه و لیَره به‌دواوه هیچ خاڵبه‌ندییه‌ك نامیَنىَ بۆ هه‌ڵسه‌نگاندنى پیاوه ده‌سه‌رِاست و چه‌په‌كانى دیكتاتۆر به‌ڵكو ئه‌خریَنه ژیَر چاودیَرییه‌كى وورده‌وه و له ختوخۆرِایى وه‌یان بچووكترین هه‌ڵسوكه‌وتى نابه‌دڵى دیكتاتۆر و خیَزان و بنه‌ماڵه‌كه‌ى ئه‌بیَته مایه‌ى سه‌رخواردنى , ئه‌و كاته‌ش تۆمه‌تیَكى پیَوه ئه‌لكیَنن و به به‌ردیَك چه‌ند چۆله‌كه‌یه‌ك ئه‌كوژن :-\n1 – خه‌ڵكى پىَ چاوترسیَن ئه‌كه‌ن .\n2 – زیره‌كى و ووریایى درۆزنه‌ى خۆیان له باتى ترسنۆكى و بیَباوه‌رِى به گویَى جه‌ماوه‌ر دا ئه‌ده‌ن .\n3 – تۆمه‌تبار وه‌كو ئاگادار كردنه‌وه‌یه‌ك بۆ هاوه‌ڵه‌كانى سووك و رِیسوا ئه‌كه‌ن .\n4 – ده‌روازه به‌رِووى ئه‌وانه‌ى ( خوانه‌خواسته ) بیر له ده‌سه‌لاَتى زیاتر بكه‌نه‌وه دائه‌خه‌ن .\n5 – نه‌یاره‌كانیان به سیاسه‌تى كوشتن و خویَنرِشتن ئه‌تۆقیَنن .\nسه‌رۆك ( دیكتاتۆر ) , له ترسى خۆى و له ده‌ستدانى ده‌سه‌لاَت هه‌میشه له گومان و دڵه رِاوكیَى به‌رده‌وامدا ئه‌ژیت , زۆرجاران بۆ رِه‌واندنه‌وه‌ى ئه‌و ترسانه‌ى په‌ل بۆ كه‌سه نزیكه‌كانى خۆى ئه‌كوتیَت له نیَو بنه‌ماڵه‌دا و به تۆمه‌تى خولقاو مه‌رگ ئه‌كات به یاوه‌ریان , هه‌روه‌كو سه‌ددام به‌رامبه‌ر چه‌ندین كه‌سى بنه‌ماڵه‌كه‌ى خۆى ئه‌نجامى دا , وه‌یا له ترسى كیَبرِكیَى ده‌سه‌لاَت ئه‌مه شۆرِ ئه‌بیَته‌وه نیَو خودى خیَزانى زاڵ به سه‌ر بنه‌ماڵه‌دا وه‌كو كورِ و برا , له هه‌موو حاڵه‌ته‌كان ئه‌مانه ئه‌مانگه‌یه‌نیَته ده‌ره‌نجامیَك كه ئه‌و سه‌رۆكانه‌ى دیكتاتۆریه‌ت پیاده ئه‌كه‌ن و ده‌سه‌لاَته‌كان له گه‌ل زه‌وت ئه‌كه‌ن و بۆ كورِ و برا و خیَزان و مام و ئامۆزا و بنه‌ماڵه پاوانى ئه‌كه‌ن كه‌سایه‌تییه‌كى نه‌خۆش , شڵه‌ژاو و نائارام , ترسنۆك و بووده‌ڵه , درِنده و نامرۆڤ , بیَمتمانه و بیَباوه‌رِیان هه‌یه و ئاماده‌ن له پیَناوى ده‌سه‌لاَتیاندا نه‌ك دڵسۆزى بۆ نیشتمان بگره به‌ها ئه‌خلاقیه‌كانیشیان له ده‌ست بده‌ن .\nله‌مه‌پیَش باسى بارى ده‌روونى شڵه‌ژاوى دیكتاتۆره‌كانمان كرد و ئاماژه‌مان به بارى نائارام و ناسه‌قامگیریان دا كه له ئاكامى ترسنۆكییان له خودى خۆیان و ده‌سه‌لاَته‌كه‌یان دووچارى ئه‌بن , پیَویسته ئه‌وه‌ش بگووتریَت یه‌كیَك له فاكته‌ره ده‌روونییه كاراكان كه پاڵ به دیكتاتۆره‌كانه‌وه ئه‌نیَت هه‌میشه له دڵه‌رِاوكیَى به‌رده‌وامدا بن , بیركردنه‌وه‌یه له رِابردووى خۆیان و ئاوورِدانه‌وه‌یه له شكست و تیَكشكانه كۆمه‌لاَیه‌تییه‌كانیان كه به‌مه‌ش (( هه‌ست به خودكه‌میى )) له ناخیان دا چه‌كه‌ره ئه‌كات .\nسه‌رۆك ( دیكتاتۆر ) , رِابردووى , له دۆخى هه‌نووكه‌یى و داهاتووى خۆى زیاتر له‌به‌ر چاوه , په‌ڵه‌یه‌ك ئه‌گه‌ر بچووكیش بیَت له ژیانى كۆمه‌لاَیه‌تى خۆیدا ئه‌بیَته مایه‌ى دروست بوونى گریَى ده‌روونى بۆى , و وائه‌زانیَت هه‌موو كه‌س پیَى ئه‌زانیَت , بۆیه له‌م پیَودانگه‌وه زۆربه‌ى كاته‌كانى بیركردنه‌وه‌ى خۆى له جیاتى به‌رِیَوه‌بردنى وولاَت بۆ ئه‌وه ته‌رخان ئه‌كات كه گریَى (( هه‌ست به خودكه‌میى )) یه‌كه‌ى له‌ناو ببات , نیگه‌رانییه‌كانى دیكتاتۆر له‌وه‌دایه چۆن كاریَك بكات ئه‌و هه‌سته‌ى بشاریَته‌وه ؟ ! بۆیه بیر له‌وه ئه‌كاته‌وه تۆڵه له كۆمه‌ڵگا بكاته‌وه چونكه كۆمه‌ڵگا له كه‌سایه‌تى ئه كه‌سانه‌دا چرِ ئه‌كاته‌وه كه له رِابردوودا بوونه‌ته هۆى شكستى كۆمه‌لاَیه‌تى بۆى , بۆیه په‌نا ئه‌باته به‌ر داپاچینى براده‌ره نزیكه كۆنه‌كانى چ ئه‌وانه‌ى به سۆنگه‌یانه‌وه دووچارى ئه‌و باره ناهه‌مواره‌یان كردووه یان ئه‌وانه‌ى هه‌ست ئه‌كات كه له‌و تیَكشكانه په‌نهانه‌ى ئاگادارن , ئه‌مه ئه‌بیَت به سه‌ره‌تاى هه‌نگاوى كوشت و برِه‌كانى .\nلیَره به دواوه هۆگریى خویَن رِشتن ئه‌بیَته ئاكاری رِۆژانه‌ى , كه له هه‌نگاوى یه‌كه‌مى دا سه‌ركه‌وتنى به ده‌ست هیَنا وا تىَ ئه‌گات ئه‌مه باشترین ده‌روازه‌ى تۆڵه سه‌ندنه وه‌یه له هه‌موو تاكه‌كانى كۆمه‌ڵگا و زه‌مینه‌ى بۆ ئه‌رِه‌خسیَنیَت بیر له چاودیَریى كردنى هه‌موو كایه‌كانى ژیانى هاوولاَتییان بكاته‌وه , بۆ ئه‌مه‌ش په‌نا ئه‌باته به‌ر دروست كردنى ده‌زگا سه‌ركوتكه‌ره سیخورِییه‌كانى و ئه‌و ده‌زگایانه‌ش له چنگى كه‌سه هه‌ره نزیك و دڵسۆزه‌كانى خیَزان و بنه‌ماڵه كۆ ئه‌كاته‌وه , پیشه‌ى هه‌میشه‌یى ئه‌مانه‌ش له قرِ كردنى ناحه‌زانى سه‌رۆك دا جه‌م ئه‌بیَت به‌وانه‌شه‌وه ناحه‌ز نین و گومانى ناحه‌زییان لىَ ئه‌كریَت , گیرۆده بوونى كۆمه‌ڵگا به‌و ده‌زگا سه‌ركوتكه‌رانه‌وه ئه‌بیَته هۆى سه‌رهه‌ڵدانى كۆمه‌ڵگایه‌كى ناته‌ندروست كه به جۆریَك په‌روه‌رده ئه‌كریَن پیَشبرِكیَى پیاهه‌ڵدان و چه‌پڵه جیَگه به داهیَنان و ئه‌فراندن لیَژ بكات .\nبیَگومان گه‌ییشتنى زانیاریی نارِاستى ده‌زگا سیخورِییه‌كان به سه‌رۆك و چه‌پڵه‌و پیاهه‌ڵدانى رِۆژانه‌ى زۆرینه‌ى تاكه‌كانى كۆمه‌ڵگا به كار و كرده‌وه ناشاییسته‌كانى واى لىَ ئه‌كات خۆى لىَ ببیَت به خوداوه‌ند , له‌م پیَناوه‌شدا گشت سه‌روه‌ت و سامانى وولاَت بۆ به‌رز نیشان دانى كه‌سایه‌تى دارِماوى خۆى خه‌رج ئه‌كات و ده‌یان كه‌ناڵى رِاگه‌یاندن و رِۆشنبیرى بۆ جوان نواندنى ئیشه بیَزراوه‌كانى ته‌رخان ئه‌كات بۆ به پیرۆز كردنیان ته‌ر , و هه‌موو جووڵه و ووته و خویَن رِیَژییه‌كانى بۆ ئه‌كه‌ن به ئه‌فسانه و ته‌نانه‌ت كه‌سه یه‌كه‌م و هه‌ره نزیكه‌كانیشى نه‌ویَرن ته‌نها یه‌ك كرده‌ى خراپى خۆى بۆ بگیَرِنه‌وه , هیچ قسه و كرده‌وه‌یه‌كى قابیل به رِه‌خنه نابن چونكه رِه‌خنه لیَگرتنى مۆمى ژیانى كه‌سى گه‌یه‌نه‌ر ئه‌كوژیَنیَته‌وه , بۆیه سه‌رۆكى ( خیَزان – بنه‌ماڵه – ده‌وڵه‌ت و كۆمار ) له خۆى بایى ئه‌بیَت و خۆى له‌وه‌ش به مه‌زن تر ئه‌زانیَت و هه‌ست ئه‌كات سیفه‌تى خوداوه‌ندى له‌مدا كۆبۆته‌وه , سه‌رۆكه‌كان ( په‌رله‌مان – حكومه‌ت – دادوه‌رى ) و سه‌رۆكى ده‌زگا ئه‌منى ئیستیخباراتى و موخابه‌راتى و سوپاییه‌كان كه گرنگ و تایبه‌تمه‌ندترن له سىَ ده‌زگا یاساییه‌كه‌ى به‌رِیَوه‌بردنى وولاَت , له خوانى خۆیدا كۆ ئه‌كاته‌وه تا رِووبه‌رِوو پیَیدا هه‌ڵبده‌ن و ئه‌میش به‌خششى خۆى به سه‌ریاندا ئه‌به‌شیَنیَته‌وه , گه‌لیَك جار به ده‌ستدریَژى به‌درِه‌ووشتییش له گه‌ڵ خۆیان و ئه‌ندامانى خانه‌واده‌كانیاندا ئه‌نجام ئه‌دات بۆ ئه‌وه‌ى بیر له هه‌ڵگه‌رِانه‌وه‌یان نه‌كه‌نه‌وه له به‌رامبه‌ر سه‌رۆكه خوداوه‌نده‌كه‌یان .\nبه‌مانه سه‌رۆك خۆى لىَ ئه‌گۆرِیَت , كه خۆى لىَ گۆرِا كاروكرده‌وه‌كانیشى ئه‌گۆرَیَت , له ئاكانى گۆرِانكارى له كاروكرده‌وه‌یدا تووشى نه‌خۆشى (( خودمه‌زنیى )) ئه‌بیَت .\nله ترسى دیَوه‌زمه‌ى (( هه‌ست به خودكه‌میى )) سه‌رۆك , له سایه‌ى سیستمه دیكتاتۆریه‌كه‌یدا نه‌هامه‌تى سیاسى و كۆمه‌لاَیه‌تى و رِۆشنبیرى و فه‌رهه‌نگیى و لادان له به‌ها ئه‌خلاقى و نه‌ریته مرۆییه‌كان ته‌واوى كۆمه‌ڵگا دائه‌وه‌شیَنىَ و له باتى به‌رهه‌مه پیشه‌سازى و كشتیارییه‌كان , پیشه‌سازى سه‌ربازى و به‌رهه‌مهیَنانى مارشاڵ و ژه‌نه‌رِاڵ و فه‌رخه دیكتاتۆر بره‌وى ئه‌بىَ كه ده‌ره‌نجامى سیاسه‌تى كوشت و برِ ده‌رهه‌ق به‌گه‌ل دیَنه بوون , و له هه‌موو قوژبنیَكدا تا به نیَو خودى خیَزانه‌كان و نیَوان دوو كه‌س رِا ئه‌گات سیخورِى و جاسوسى وه‌كو پیشه بۆ په‌یدا كردنى بژیَوى و مسۆگه‌ر كردنى ژیانى تاكه‌كانى لىَ دیَت , و هه‌موو شته‌كان ئه‌گه‌رِیَنه‌وه بۆ ناوه‌ند و ناوه‌ندیش بریتیه له خودى تاكه كه‌سى سه‌رۆك ( دیكتاتۆر ) , و برِیاره چاره‌نوسسازه‌كانیش به پیَى میزاجى ئه‌و ده‌ر ئه‌كریَن و به‌م شیَوه‌یه سه‌رۆك له قاوغى خۆى ده‌رئه‌چیَت و ئه‌بیَت به‌وه‌ى كه خۆى باوه‌رِ به‌خۆى نه‌كات .\nلیَره‌وه خولیاى مه‌زنیى ئه‌كه‌ویَته كه‌ڵكه‌ڵه‌ى سه‌رۆكى خۆ به خوداوه‌ندزان و ڤایرۆسى نه‌خۆشى ( خودمه‌زنیى ) سه‌رى تىَ ئه‌نیَت , كه‌رنه‌ڤاڵ و فیستیڤاڵ و ئاهه‌نگى گه‌وره و كۆبوونه‌وه‌ى بیَبۆنه ساز ئه‌دریَت , له هه‌موو ئه‌و قه‌رِه‌باڵغییانه‌دا شیعرو ئه‌ده‌ب و هه‌نه‌ر و هزر و ئایدیاكان ته‌نها له پیاهه‌ڵدان و به شان و باهوو گووتنى سه‌رۆكى خوداوه‌ند دا ئه‌گیرسیَنه‌وه و به ( منحه – مكرمه – مكافئه – هدیه و شتى تر ) خاوه‌نه‌كانیان پاداشت ئه‌كریَن , و ئه‌وانیش به پاداشت گرِ ئه‌گرن و میدالیا و ملوانكه و به‌ریه‌خه به سه‌رۆكه‌كه‌یاندا هه‌ڵئه‌واسن ئه‌مه‌و جگه له بۆنه سه‌ربازییه‌كاندا هه‌ر جاره‌ى به هۆیه‌كه‌وه ( وسام و شاره ) و ته‌واوى پله و مله‌ى سه‌ربازى بۆ دائه‌دوورن و وه‌كو سه‌رۆكیَكى فه‌رمانده چاوى لىَ ئه‌كریَت .\nسه‌رۆك له‌م قۆناغه‌دا ته‌واوى شته‌كانى تایبه‌تمه‌ندیَتى پىَ ئه‌دریَت ( خواردن – خواردنه‌وه – خۆشۆرین – خۆگۆرِین - تورِه‌بوون - پیَكه‌نین – قسه‌كردن – - سه‌ردان و - - - - - هتد ) , و نابیَت كه‌س لاسایى بكاته‌وه له هیچ كامیَك له خه‌سڵه‌ته تایبه‌تییه‌كانى له غه‌یرى كوشت و برِ به‌ولاوه : -\nخواردن : نایاب ترین بۆ ئه‌وه و له‌سه‌ر كه‌ته‌لۆك و به دواته‌رز له لایه‌ن چیَشتلیَنه‌رى پسپۆرِى تایبه‌ته‌وه بۆى ئاماده ئه‌كریَت .\nخواردنه‌وه : به به‌رهه‌مى وولاَته‌كه‌ى تاسوقى ناشكیَت بۆیه پیَویسته گرانترینیان له وولاَتانى دنیاوه بۆ په‌یدا بكریَت .\nخۆشۆرین : باشتر وایه بڵیَین ( شۆرین ) چونكه ده‌سته‌كانى خۆى به‌ر جه‌سته‌ى خۆى ناكه‌ویَت به پاكه‌مه‌نییه ده‌گمه‌نه‌كان و له گه‌رماوى تابه‌تیدا ئه‌شۆریَت .\nتورِه بوون و پیَكه‌نین و قسه‌كانى ئه‌گه‌ر بىَ هۆ و بىَ سه‌روبه‌ریش بن به موعجیزه‌ى ئیلاهى دائه‌نریَن .\nسه‌ردان : لیَره‌دا ئه‌گاته پۆپه‌ى ( خودمه‌زنیى ) له كاتیَكدا سه‌دان ئۆتۆمۆبیلى دوا مودیَلى پرِ له چه‌كدار پاش و پیَشى ئه‌ته‌نن و ده‌ستكراوه‌ن له هه‌ر كرداریَكى دژه گه‌لیى به بیانووى پاراستنى گیانى سه‌رۆك ئه‌نجامى بده‌ن , رِِیَگه‌وبانه‌كان بۆ گشت كلۆم ئه‌دریَن و تایبه‌ت ئه‌بن به گوزه‌ر كردنى سه‌رۆك و له‌شكرى پاریَزگارییه‌كه‌یه‌وه , كه له هه‌ر شویَنیَكیشدا بگیرسیَته‌وه ته‌و جیَگه‌یه به ته‌واوى ژیانى تیَدا ئه‌وه‌ستىَ , و ئه‌و سه‌ردانه‌ش ئه‌كریَت به رِۆژى میَژوویى چونكه ئه‌سته‌مه جاریَكى تر رِیَى تىَ بكه‌ویًته‌وه , له‌به‌ر گه‌مارۆدانى سه‌رۆك به – ترس - جموجۆَڵ و سه‌ردانه‌كانى بۆ شویَنان له ژماره‌ى په‌نجه‌ى ده‌سته‌كان تیَناپه‌رِن و ته‌واوى ژیانى له مه‌راسیمى پیَشوازى له كۆشكه‌كانى خۆیدا به‌سه‌ر ئه‌بات و متمانه‌ى به‌كه‌س نامیَنىَ بۆیه ناویَریَت ئه‌وه‌نده له ته‌لاره‌كانى خۆى دوور بكه‌ویَته‌وه.\nخوداوه‌ندى مه‌زن له ژوور و دالاَنه‌كانى خۆیه‌وه برِیار و فه‌رمان ده‌رئه‌كات به بىَ هیچ به‌رنانه و پلان و تیَفكرینیَك , ئه‌مه‌ش وا ئه‌كات په‌یوه‌ندییه ئابورى و كۆمه‌لاَیه‌تییه‌كان تووشى قه‌یران بن , ئیتر ته‌نگژه‌كان تادیَن كه‌ڵه‌كه ئه‌بن و سه‌رۆك و سیستمه خویَنمژه‌كه‌ى به كڵۆڵى جگه له رِیَگه چاره‌ى قه‌تڵوعام داڵده‌یه‌ك شك نابه‌ن بۆ ده‌ربازبوون , گه‌لیَك جار رِیَگه‌ى هه‌ڵه‌تر هه‌ڵئه‌بژیَرن تا بتوانن زاڵ بن به‌سه‌ر نارِه‌زایه‌تییه‌كانى ناوخۆ بۆیه په‌نا وه‌به‌ر هه‌ڵگیرساندنى جه‌نگ و داگیركارى ده‌ور و دراوسىَ و دروست كردنى قه‌یرانى گه‌وره‌تر ئه‌به‌ن , به‌م هۆیه‌وه كیَرڤى خوداوه‌ند رِوو له دابه‌زین ئه‌كات و تا دیَت دۆخه‌كه‌ى لىَ ئاڵۆزتر ئه‌بیَت و به له ناوچوونى یه‌كجاره‌كى خودى سه‌رۆكى ئه‌وحه‌د كۆتایى به‌و سیستمه دیَت كه ئه‌ویش به یه‌كیَك له‌م چاره‌نووسه په‌رده‌ى دوا نماییشى ژیانى دیكتاتۆره بكوژه‌كان دائه‌دریَته‌وه :-\n1 - یان له ترسى رِقى پرِ له تۆڵه‌ى جه‌ماوه‌ر هه‌ڵدیَت و عه‌رشى زه‌عامه‌ته‌كه‌ى جىَ ئه‌هیَڵیَت و په‌نا وه‌به‌ر وولاَتیَك ئه‌بات داڵده‌ى بده‌ن و له تاراوگه به نه‌خۆشییه‌وه سه‌ر ئه‌نیَته‌وه .\n2 – یان له لایه‌ن دادگاى نیَوده‌وڵه‌تى و ئینته‌رپۆله‌وه دووچارى لیَپرسینه‌وه‌ى تاوانه دژه مرۆییه‌كانى ئه‌بیَته‌وه .\n3 – یان ئه‌كه‌ویَته به‌ر سزاى گه‌ل و كۆتایى به ژیانى پرِ له تاوانی دیَت .\nبه‌م جۆره كۆتایى به تراژیدیاى گه‌ل دیَت و سه‌رده‌میَكى نویَى دواى له گۆرِنانى دیكتاتۆریه‌ت ده‌ست پىَ ئه‌كات , گرنگى رِووداوه‌كان له‌وه‌دایه ئه‌بیَت ئه‌و رِابردووه ناشرینه ببیَته په‌ند بۆ گه‌ل و لیَوه‌ى هوشیار ببنه‌وه تا دووباره نه‌بیَته‌وه به‌سه‌ریاندا , به تایبه‌تى ئیَمه‌ى گه‌لى كوردى سته‌مدیده زامه‌كانى سه‌رده‌مى دیكتاتۆریه‌تمان هیَشتا نه‌ك سارِیَژ نه‌بووه به‌ڵكو قه‌تماغه‌كه‌شى ته‌رِه , دیارده‌كانى حوكمرِانى له‌مه‌رِ خۆمان مژده‌به‌خش نین و مه‌ترسى ئه‌و رِه‌وته به‌رۆكى به‌رنه‌داوین و پاشماوه‌ى دیكتاتۆریه‌ت هیَشتا زیندووه و ئه‌گه‌ر بواربرِه‌خسیَت چه‌كه‌ره ئه‌كاته‌وه , زۆرجار ناهوشیارى كۆمه‌ڵگا یارمه‌تیده‌ره بۆ زه‌مینه‌سازى سه‌رهه‌ڵدانى دیكتاتۆریه‌ت كه ئه‌مه مه‌ترسیدارترین زه‌نگیَكه رِۆژانه له گویَماندا ئه‌زرنگیَته‌وه , ناهوشیاریش له ئاستى خویَنده‌وارى ونه‌خویَنده‌واریدا نابینمه‌وه به‌قه‌د ئه‌وه‌ى هونه‌رمه‌ندان و نووسه‌ران و رِۆشنبیران و مامۆستایان و ئه‌ندازیاران و پزیشكان و قوتایان و لاوان - - - تویَژه‌كانى ترى كۆمه‌ڵگا كه پیَگه‌ى رِۆشنبیرییان هه‌یه ببن به ده‌سكه‌لاو تواناكانیان له خزمه‌تى سه‌رۆك و حیزبه‌كه‌یدا هه‌رِاج بكه‌ن .


Kurdîpêdiya - هەولێر: پەنجا خاوەن دوکان سزادران\n📊 هەولێر: پەنجا خاوەن دوکان سزادران | 🏷 Pol: Amar u Rapirsî | Zimanî babet: 🏳 کوردیی ناوەڕاست\nهەولێر: پەنجا خاوەن دوکان سزادران\nئەمڕۆ دووشەممە 10ی تشرینی یەکەمی 2016 بەهۆی پابەندنەبوونیان بە رێماییە تەندروستی و ژینگەییەکان پەنجا دوکانی فرۆشتنی کەلوپەلی خۆراک و سەوزەو میوە لە هەولێر داخران و بە بڕی"یەک ملیۆن دیناریش خاوەن دوکانەکان سزا دراون.\nفەخرەدین بەهائەدین، ئەندامی لیژنەی بەدواداچوون و چاودێری بازاڕ بە دواڕۆژی راگەیاند، بەهۆی بەسەرچوونی کەلوپەلی خۆراک و پابەندنەبوون بە رێنماییە تەندروستی و ژینگەییەکان ئەمڕۆ لە هەولێر (50) دوکانی فرۆشتنی کەلوپەلی خۆراک و سەوزەو میوە داخران.\nوتیشی"ئەو دوکانانە لەگەڵ ئەوەی بۆ ماوەی سێ رۆژ دادەخرێن هەر یەکەشیان بە بڕی "یەک ملیۆن دینار سزا دراون".\nفەخرەدین بەهائەدین، ئەوەشی خستەڕوو، پێشکردنەوەی دوکانەکانیان قایمقامی ناوەندی هەولێر بەڵێن لە خاوەن دوکانەکان وەر دەگرێت بۆئەوەی بەپێی رێنماییەکان کاری خۆیان بکەن و دەبێت پاکوخاوێنی لە ئیشەکەیان بکەن، هەروەها رەچاوی تەندروستی و پاراستنی ژینگە بکەن ئەگەرنا رێگەیان پێنادرێت دوکانەکانیان بکەنەوە.\n 📡 Mallper | 🏳 کوردیی ناوەڕاست | ماڵپەڕی دواڕۆژ - 10-10-2016\n📅 Publication date: 10-10-2016\n📈 Corî amar û raprsî ⚡ Serpêçî\n📈 Corî amar û raprsî ⛑ Tendrustî\n➕ Em babete lelayen: (Hawrê Baxewan)ewe le: Oct 10 2016 11:54PM tomarkirawe\n✍ Em babete bo diwacar lelayen: (Hawrê Baxewan)ewe le: Oct 10 2016 11:54PM baştirkirawe\n👁 Em babete 5,223 car bînrawe


سه‌رده‌مێكی نوێ..رۆبۆته‌كان له ئه‌مه‌ریكا ده‌ستیان به كاری گه‌یاندن كرد\n:: AM:01:40:13/02/2020 \nڕۆژنامه‌ی نیویۆرك تایمزی ئه‌مه‌ریكی بڵاوی كرده‌وه، كه له ویلایه‌ته یه‌كگرتووه‌كانی ئه‌مه‌ریكا به فه‌رمی ڕێ به رۆبۆته‌كان دراوه، كه له شوێنی مرۆڤ كاری گه‌یاندنی كاڵا و كه‌لوپه‌له‌كان بكه‌ن و ئه‌مه‌یش پاش ئه‌وه دێ، چه‌ندان جار ناقیكردنه‌وه له‌سه‌ر فڕۆكه‌ی بێفڕۆكه‌وان و رۆبۆته‌كانی تر دواجار مافی ڕێپێدانیان پێ درا، تا كاری گه‌یاندن بكه‌ن.\nله ڕاپۆرتێكی ڕۆژنامه‌كه هاتووه، یه‌كه‌م ڕۆبۆت كه ڕه‌زامه‌ندی پێ دراوه، له‌سه‌ر شه‌قامه‌كانی ئه‌مه‌ریكا هاتوچۆ بكات، بریتییه له ئۆتۆمبێلێكی رۆبۆتی ڕه‌نگ سپی و ناوی ئاڕ دووه و له ماوه‌ی سه‌عاتێكدا مه‌ودای 25 میل نزیكه‌ی 30 كیلۆمه‌تر ده‌بڕێت، كاری سه‌ره‌كیشی گواستنه‌وه‌ی ژه‌مه خواردنه خێراكان ده‌بێ له شاری هیوستنی ویلایه‌تی تێكساسی ئه‌مه‌ریكا.\nویل باڤیا نووسه‌ری ڕاپۆرته‌كه ئاماژه‌ی داوه، ئه‌و ئۆتۆمبێله رۆبۆته له‌لایه‌ن كۆمپانیای نیورۆ له شاری سان فرانسیسكۆی ویلایه‌تی میشیگانی ئه‌مه‌ریكا به‌رهه‌مهێناوه و دوای ده‌یان جار تاقیكردنه‌وه، مۆڵه‌تی شوفێری به سه‌ر شه‌قامه‌كانی شاری هیوستن پێ دراوه.\nئیلین تشاو وه‌زیری گواستنه‌وه‌ی ویلایه‌تی تێكساس له‌وباره‌وه گوتی، به پشبه‌ستن به بنه‌ما و ڕێسای تایبه‌ت به به‌رهه‌مهێنانی ڕۆبۆته‌كه و تایبه‌تمه‌ندییه‌كانی مۆڵه‌تی كاركردنیان به ڕۆبۆته‌كه داوه، یه‌كێك له پاڵنه‌ره هه‌ره‌سه‌ره‌كییه‌كانی ئه‌و بڕیاره‌یش بریتی بوو له تایبه‌تمه‌ندی هه‌ستیاری هه‌رچوار ده‌وری ڕۆبۆته‌كه و بوونی كامێرای پێویست، بۆ ئه‌وه‌ی پێكدادان و كێشه له‌گه‌ڵ هیچ ئۆتۆمبێلێكی تر دروست نه‌كات.\nله 10 ساڵی داهاتوو پێشبینی ده‌كرێ رۆبۆته‌كان شوێن به مرۆڤ له‌ق بكه‌ن\nزیاتر گوتی، دوای دڵنیابوونه‌وه له‌وه‌ی كه هیچ گرفتێك له شه‌قامه‌كان و سیسته‌می هاتوچۆی شاری هیوستن دروست ناكات، دواجار بڕیارمان دا مۆڵه‌تی شوفێری پێ بده‌ین و پێشوازیش له هه‌ر هه‌نگاوێكی هاوشێوه ده‌كه‌ین، بێگومان ڕۆبۆته‌كان وردتر كاری خۆیان ده‌كه‌ن و كه‌متر ڕووداوی هاتوچۆ دروست ده‌كه‌ن.\nله به‌شێكی تری ڕاپۆرته‌كه هاتووه، دوای وه‌رگرتنی مۆڵه‌تی شوفێری له‌لایه‌ن ئه‌و ئۆتۆمبێله ڕۆبۆته، كۆمپانیا و خواردنگه به‌ناوبانگه‌كان خواستیان له‌سه‌ر كڕینی ئه‌وجۆره ڕۆبۆته زیادی كردووه، به‌وهۆیه‌وه كۆمپانیای نیورۆ بڕیاری داوه پێنج هه‌زار دانه له‌و ئۆتۆمبێله ڕۆبۆته دروست بكات و بیخاته خزمه‌ته‌وه.\nهێما بۆ ئه‌وه‌یش كراوه، كه مه‌رجی پێدانی مۆڵه‌تی كاركردن به‌و ئۆتۆمبێله ئه‌وه‌یه، كه هه‌موو سێ مانگ جارێك داتاكانی بۆ پۆلیسی هاتوچۆ لێ بدرێته‌وه و ڕاده‌ستیان بكرێ و پشكنینی بۆ بكه‌ن، تا دڵنیا بن له‌وه‌ی هیچ ڕووداوێكی هاتوچۆی ئه‌نجام نه‌داوه، هه‌رچه‌نده پێشنیازی ئه‌وه‌یش كراوه، كه ئۆتۆمبێلی بچووكتر دروست بكرێ، تا له‌سه‌ر شۆسته‌ی شه‌قامه‌كان بڕوات و كێشه بۆ شه‌قامه گشتییه‌كان دروست نه‌كات، به‌ڵام ئه‌م بیرۆكه‌یه ڕه‌تكراوه‌ته‌وه، چونكه شۆسته‌كان شوێنی هاموشۆی هاووڵاتییانن و بێگومان رۆبۆته‌كان گه‌ر له‌سه‌ر شۆسته بڕۆن، ده‌یان پێكدادان له‌گه‌ڵ هاووڵاتییان دروست ده‌كه‌ن.\nئێسته زۆرێك له كۆمپانیاكانی بواری ئۆتۆمبێل و ته‌كنه‌لۆجیا خه‌ریكی خستنه‌ڕووی به‌رهه‌می پێشكه‌وتووتر و گونجاوتر، بۆ ئه‌وه‌ی بتوانن زۆرترین قازانج له به‌رهه‌مهێنانی ئه‌و ئۆتۆمبێله رۆبۆتانه بكه‌ن، به‌گوێره‌ی به دواداچوونی نیویۆرك تایمز، هه‌ریه‌ك له كۆمپانیای قفۆرد و كونتینتال له كێبه‌ركێدان و قۆرد به نیازه له داهاتوویه‌كی نزیك رۆبۆتی دیگیت بخاته ڕوو، كۆمپانیای دووه‌میش رۆبۆتی ئه‌نیمالی به‌رهه‌مهێناوه و له‌شێوه‌ی سه‌گێكه و كاری گه‌یاندن ده‌كات و ده‌توانێ به‌سه‌ر پلیكانه‌كانیش بكه‌وێت و له ده‌رگای ماڵه‌كان بدات.\nرۆبۆته‌كه‌ی ئێسته‌ی كۆمپانیای نیورۆ، داواكارییه‌كان ده‌گه‌یه‌نێته سه‌ر شه‌قامی به‌رده‌رگای باڵه‌خانه و ماڵه‌كان، به‌ڵام كۆنتینتال ده‌یه‌وێ به‌سه‌ر پلیكانه‌كانیش سه‌ر بكه‌وێ و له ده‌رگای ژووره‌كان بدات، هاووڵاتییان به هاتنه خواره‌وه و چوونه سه‌رشه‌قام بێزار نه‌كات.\nیه‌كه‌م رۆبۆت مۆڵه‌تی شوفێری پێ درا و كۆمپانیاكان كێبه‌ركێیانه له‌سه‌ر دروستكردنی رۆبۆتی زۆرتر\nئه‌وه‌یش خراوه‌ته ڕوو، كه ئێسته ئه‌ندازیاران و داهێنه‌رانی بواری رۆبۆت له كێبه‌ركێ تونددان و ده‌یانه‌وێ پێشكه‌وتووترین رۆبۆت به‌رهه‌م بهێنن، كه زۆرترین خزمه‌تگوزاری پێشكه‌ش بكات، له‌و سۆنگه‌یه‌وه‌یش ئه‌ندازیارانی كۆمپانیای گووگڵ موژده‌ی ئه‌وه‌یان داوه، كه ئۆتۆمبێلێكی ئاسایی رۆبۆت به‌رهه‌م دێنن، كه تایبه‌تمه‌ندییه‌كانی له‌سه‌رووی هه‌موو ئه‌و رۆبۆتانه ده‌بێت، كه تا ئێسته به‌رهه‌م هێنراون.\nبه گوێره‌ی بۆچوونی شاره‌زایان، ئێسته له هه‌موو شتێك كه گرنگه بۆ حكوومه‌ت و خه‌ڵك و كۆمپانیاكان و كڕیاران، سه‌لامه‌تی هاتوچۆ و گه‌یشتن و دروستنه‌كردنی ڕووداوی هاتوچۆ و قه‌ره‌بالغییه له شه‌قامه جه‌نجاڵه‌كانی شاره گه‌وره‌كان، تا ئێسته‌یش له‌وه دڵنیا نین، به‌ڵام وه‌كو یه‌كه‌م ئه‌زموون و تاقیكردنه‌وه، بڕیاره چاودێری رۆبۆته‌كه‌ی كۆمپانیای نیورۆ بكه‌ن، ئه‌گه‌ر هاتوو سه‌ركه‌وتن به ده‌ست بهێنێت، ئه‌وا پێشبینی ده‌كرێ، ئیتر جیهانی ڕۆبۆته‌كان وه‌ك ئه‌وه‌ی له فیلمه‌كانی هۆلیوود خراوه‌ته ڕوو، به فه‌رمی و له واقیع ده‌ست پێ بكات، كه ئه‌مه‌یش سه‌ره‌ڕای گونجاوی و شیاوی و خێرایی له گه‌یاندن و كاركردن، به‌ڵام مه‌ترسی هه‌یه گه‌وره‌ترین كێشه‌یش بۆ مرۆڤایه‌تی دروست بكات و زۆرێك له خه‌ڵكی كاره‌كانیان له ده‌ست بده‌ن، به‌و هۆیه‌وه‌یش پێشبینی ده‌كرێ ڕێژه‌ی بێكاری به ته‌واوی به‌رز ببێته‌وه، چونكه زانایان له‌و بڕوایه‌دان له 10 ساڵی داهاتوو جیهان به ته‌واوی جیاواز ده‌بێ به به‌راورد له‌گه‌ڵ ئێسته، رۆبۆتی ئۆتۆمبێل و هه‌موو بواره‌كانی تر به‌رهه‌م ده‌هێنرێت.


به‌رنامه‌ی راهێنانی تۆپی پێی ئاسته‌كانی ته‌مه‌ن – Knwe.org\nسەرەکی » وەرزش » به‌رنامه‌ی راهێنانی تۆپی پێی ئاسته‌كانی ته‌مه‌ن\nبه‌رنامه‌ی راهێنانی تۆپی پێی ئاسته‌كانی ته‌مه‌ن\nله‌دووتوێی كوڕاسێكی 50 لاپه‌ڕه‌ییدا (به‌رنامه‌ی راهێنانی تۆپی پێی ئاسته‌كانی ته‌مه‌ن) كه‌وته به‌ردیده‌ی راهێنه‌ران و هه‌وادارانی راهێنان و وه‌رزشكاران.\nئه‌م كوڕاسه كاك خه‌سره‌و گورون-ی راهێنه‌ری به‌ئه‌زمون و وانه بێژی ئاسیایی ئاماده‌ی كردووه و له‌سه‌ر ئه‌ركی سه‌فین كانه‌بی سه‌رۆكی یه‌كێتیی تۆپی پێی كوردستان چاپ و بڵاو كراوه‌ته‌وه.\nكاك خه‌سره‌و وه‌ك له كوڕاسه‌كه‌دا نووسیویه‌تی پێشكه‌شی راهێنه‌رانی فێرگه‌كانی تۆپی پێی كوردستانی كردووه، وه‌ك دیاری و بێ به‌رامبه‌ر پێشكه‌شی کردوون.\nكوراسه‌كه به‌شێوازێكی جوان چاپ و بڵاو كراوه‌ته‌وه، له‌سه‌ره‌تاوه باسی ئه‌وه‌ده‌كات راهێنه‌ر كێیه‌و ئه‌رك و به‌رپرسیارێتییه‌كانی چین و چه‌ند جۆر راهێنه‌ر هه‌ن و سیفه‌ته‌كانی راهێنه‌ر به‌پێی ئاستی ته‌مه‌ن كامانه‌ن.\nهه‌رله‌و كوڕاسه‌دا به‌ووردی باسی له په‌یوه‌ندی نێوان راهێنه‌رو یاریزان كراوه، باسیشی له به‌شه‌كانی زانستی راهێنان كردووه.\nدواتر به‌ووردی چۆته نێو جیهانی راهێنان و قۆناغه‌كانی راهێنان و به‌رنامه‌ی دانراو بۆ راهێنان و به‌ووردی و به‌وێنه‌ی شیكارییه‌وه باس كردوون.\nله‌به‌شه‌كانی دواتریشدا به‌ووردی باسی له خواردنی یاریزان و پێكانی یاریزان و ته‌كتیكی به‌رگریكردن و هێرشبردن و یاریزانی به‌هره‌مه‌ندو ته‌كنیكی یاریزان كردووه‌و باسی هه‌موویانی به‌وێنه‌ی شیكارییه‌وه كردووه.\nدیاره ئه‌مه دووه‌م به‌رهه‌می چاپكراوی كاك خه‌سره‌وه له‌مساڵداو پێشتریش كوراسه‌یه‌كی تری به‌ناوی (شیكردنه‌وه‌ی هونه‌ریی یاریی تۆپی پێ له ته‌له‌فزیۆندا) چاپ و بڵاو كرده‌وه.


داعش به‌رپرسیارییه‌تى ئه‌و ته‌قینه‌وه و گرژیانه‌ى گرته‌ئه‌ستۆ كه رووبه‌ڕووى هه‌سه‌ده بوونه‌وه\nهەواڵ / جیهان :: 10/05/2019 :: 279 جار بینراوە\nله شه‌وى چوارشه‌ممه‌ى رابردوو 8ى ئایار، زنجیره‌یه‌ك ته‌قینه‌وه و گرژى رووبه‌ڕووى ئه‌و ناوچانه بووه كه له‌ژێر ده‌سه‌ڵاتى هێزه‌كانی سوریاى دیموكرات-دان له سوریا، به‌ڵام ئه‌مڕۆ هه‌ینى 10ى ئایار، گروپى تیرۆریستى داعش به‌رپرسیارییه‌تى سه‌رجه‌میانى گرته ئه‌ستۆ.\nشەوى چوارشەممەى رابردوو لەڕێگاى ماتۆڕێکەوە تەقینەوەیەکى بەهێز بەرامبەر نەخۆشخانەى شارۆچکەى کەشکیە لە رۆژهەڵاتى دێرەزور روویدا، لەئەنجامدا هاوڵاتییەک کوژرا و 3 کەسى دیکەش بریندار بوون. هاوكات روانگەى سورى بۆ مافەکانى مرۆڤ بڵاویكرده‌وه "لەگەڵ ئەو رووداوە، تەقینەوەیەکى دیکەش بەهەمان شێوە لە رێگاى ماتۆڕێکەوە نزیک سەنگەرەکانى هەسەدە لە گوندى شحێل لە رۆژهەڵاتى دێرەزور تەقیوه‌ته‌وه و بووە هۆى کوژرانى سێ چەکدارى ئەو هێزە".\nهه‌ر له‌و ماوه‌یه‌دا چەند چەکدارێکى نەناسراو نزیک فەرمانگەى پۆستەى ناوچه‌ى (تەیانە) هێرشیانکردووه‌ته سەر پاسەوانەکانى ئەو فەرمانگەیە، لە ئەنجامدا هێزەکانى هەسەدە رووبەڕوویان بوونەوە بێئەوەى هیچ زیانێک لەو بارەیەوە ئاشکرا بکرێت.\nهاوكات میدیاكانى ئه‌و وڵاته بڵاویانكرده‌وه "بومبێکى چێندراو لەسەر رێگاى کسرە شێخ لە رەققە بە ئۆتۆمبێلێکى هێزەکانى ئاسایشدا تەقیوه‌ته‌وه، لە ئەنجامدا دوو ئاسایش بەسەختى بریندابوون و دەستبەجێ گواستراونەتەوە بۆ بنکەیەکى پزیشکى لەو ناوچەیە".\nله‌دواى ئه‌م كرده‌وه تیرۆریستیانه ئه‌مڕۆ رێکخراوى تیرۆریستى داعش بەرپرسیارێتى خۆی لە روودانى ئەو هێرش و چەند تەقینەوانە راگەیاند. له كاردانه‌وه‌ى ئه‌و روداوه‌شدا هێزه‌كانى سوریا دیموكرات هه‌ڵمه‌تێكى گه‌ڕان و پشكنینیان له ناوچه‌كه ده‌ستپێكرد.


تایلاند: ژنە شازادەیەك رووبەڕووی دەسەڵاتی سەربازیی دەبێتەوە\nئەوپۆلراتانا ماهیدول، خوشەكە گەورەی پادشای تایلاند، ئەو كچە شازادەیەی لە پێناوی خۆشەویستیی و هاوسەرگیریكردن لەگەڵ پیاوێكی ئەمریكی دەستبەرداری نازناوی شاهانەی بوو، نەریتە باوەكانی وڵاتەكەی تێكدەشكێنێت و لە هەڵبژاردنی گشتی وڵاتدا خۆی بۆ پۆستی سەرۆكی حكومەت كاندیدەكات كە مانگی داهاتوو بەڕێوەدەچێت، ئەمەش هەنگاوێكی بێ پێشینەیەو ئەندامانی خانەوادەی شاهانە لە تایلاند، خۆیان لە سیاسەتكردنی راستەوخۆ بەدوورگرتووە.\nماهیدولی تەمەن 67 ساڵ لەسەر پارتی " تای راكسا چارت" خۆی كاندیدكرد كە هاوپەیمانی سەرۆك وەزیرانی پێشووی تایلاند " تاكسین شیناواترایە" و سوپای تایلاند پێنج ساڵ لەمەوبەر لە پۆستەكەی دووریخستەوە.\nماهیدول، بەرپرسیاریەتێكی زۆر گەورەی دەكەوێتە سەرشان، چونكە ئەو هەڵبژاردنەی مانگی داهاتوو بەڕێوەدەچێت، هەلێكە بۆئەوەی دوای پێنج ساڵ لە حكومی سەربازیی، دیموكراتیەت بۆ ئەو وڵاتە بگەڕێتەوە.\nلەو هەڵبژاردنەدا، ئەو ژنە شازادەیە ركابەرێكی بەهێز و سەرسەخت دەبێت بۆ هەموو كاندیدەكانی تر، لەسەروو هەموشیانەوە " برایۆت چان ئۆ چا" سەرۆكی ئەنجومەنی سەربازی كە پێنج ساڵە فەرمانڕەوایی تایلاند دەكات.\nبرایۆت لە ماوەی رابردوودا لە هەوڵێكیدا بۆ داڕشتنەوەی كۆی سیستمی سیاسی وڵات دەستورێكی نوێی دانا، بۆئەوەی رۆڵی سوپا لەدەسەڵاتدا لە دوای هەڵبژاردنەكانی 24ی ئازاری داهاتوو، گەرەنتی بكات، بەڵام بەوتەی جۆناسان هید، پەیامنێری "بی بی سی" لە بانكۆك، وادەردەكەوێت خۆكاندیدكردنی ماهیدول گورزێكی بەهێز بێت بۆ ستراتیژیی سوپا كە هەوڵدەدات هەژمونی خۆی لە جیهانی سیاسەتدا بهێڵێتەوە.\n" برایۆت چان ئۆ چا" سەرۆكی ئەنجومەنی سەربازی تایلاند\nشازادە ئەوپۆلراتانا ماهیدو كێیە؟\nشازادە ئەوپۆلراتانا راجاكانیا سیریڤاندانا پاراناڤادی ساڵی 1951 لە دایكبووە، كچە گەورەی " پۆمیپۆل ئەدۆلیادیچ" پادشای كۆچكردووی تایلاندەو خوێندنی لە پەیمانگای تەكنیكی ماساچوستس لە ئەمریكا تەواوكردووە.\nماهیدول، هەمیشە بە كەسێكی رۆشنبیر و سەرنجڕاكێش وەسفدەكرێت، جگە لە سادەیی و تێكەڵاویی لەگەڵ خەڵك, بە پێچەوانەی براكەیەوە " ماها ڤاجیرالۆنگۆرن" كە ئێستا پادشای تایلاندە.\nشازادە ماهیدول، ساڵی 1972 لە پێناوی هاوسەرگیریكردن لەگەڵ هاوڵاتییەكی ئەمریكیدا، دەستبەداری نازناوی شاهانەبوو، پاشان لە ئەمریكا نیشتەجێبوو، دوای جیابوونەوەی لە هاوسەرەكەی گەڕایەوە بۆ تایلاند.\nشازادە ئەوپۆلراتانا ماهیدول ٢٠١٠\nسەرەڕای ئەوەی هێشتا بە فەرمی نازناوی شاهانەی بەدەستنەهێناوەتەوە، بەڵام لەلایەن گەلی تایلاندەوە وەك هەر ئەندامێكی تری خانەوادەی شاهانە مامەڵەی لەگەڵدا دەكرێت‌و دوای گەڕانەوەشی بۆ وڵاتەكەی، بڕیاریدا پەیوەندیی لەگەڵ خەڵكدا پتەوتربكات و ئێستا لە تۆڕە كۆمەڵایەتییەكاندا كەسێكی زۆر چالاكە و لە ژمارەیەكی زۆری فیلمە تایلاندییەكاندا دەردەكەوێت و بە شێوەیەكی رێكخراویش چەندین چالاكی خێرخوازیی ئەنجامداوە لە بوارەكانی چاودێری كۆمەڵایەتی و تەندروستی، چەند هەڵمەتێكیشی بۆ نەهێشتنی مادە هۆشبەرەكان دەستپێكردووە.\nماهیدول كە ساڵی 2004 یەكێك لە سێ كوڕەكەی بەهۆی شەپۆلی تسۆنامییەوە لەدەستداوە، خەڵكانێكی زۆر بەراوردی دەكەن بە سەركردە مێژووییە بەهێزەكان، خۆشی خوازیاری ئەوەیە كەسایەتی لەبەرچاوبگرن نەك نازناوی شاهانە كە دەستبەرداری بووە و لە یەكێك لەو چاوپێكەوتنە تەلەفزیۆنیانەی لەگەڵیدا ئەنجامدراوە بە شۆخییەوە دەڵێت ئومێدەوارە لەبری رستەی " سڵاو شازادەی خاوەن شكۆ" گوێی لە رستەی " سڵاو قەدباریكەكە" بێت و لەو كاتەشە و لایەنگرانی لە تۆڕە كۆمەڵایەتییەكان چەندین هاشتاگیان بەناونیشانی " #LongLiveSlender." داناوە.\nیەكەم دانیشتنی دادگاییكردنی بەشیر بەڕێوەچوو\nشازادە هەیا چۆن لە دوبەی هەڵات ؟\nدوورگەی گرینلاند كامەیە كە ترەمپ دەیەوێت بیكڕێت؟


چەند ئەندامێکی هاوپەیمانی نیشتیمانی دەستیان لەکار کێشایەوە – کوردی – RojNews.News\nچەند ئەندامێکی هاوپەیمانی نیشتیمانی دەستیان لەکار کێشایەوە\n28/03/2020 - 9:55:17 pm\nپێنجشەممە, 19 مار 2020 – 17:13 ڕۆژنیوز – ناوەندی هەوڵەکان\nهاوپەیمانی نیشتیمانی، درێژکراوەی ئەو حزبەیە کە لەلایەن بەرهەم ساڵح دامەزرا لەوکاتەوەی وازی لە یەکێتی نیشتیمانی کوردستان هێنا بەناوی هاوپەیمانی بۆ یەکسانی و دادپەروەری، ئێستا کە ناوەکەی گۆڕاوە بە هاوپەیمانی نیشتیمانی لەلایەن ئارام قادر سەرۆکایەتی دەکرێت.\nبەهۆی نانکۆکیەکانیان لەگەڵ ئامانجی هاوپەیمانی و ئارام قادر سەرۆکی هاوپەیمانی هەریەک لە دکتۆر کاروان حمەساڵح، دکتۆر موئمین زەڵمی، عوسمان عبدالـله گوڵپی، ئەندامی ئەنجومەنی سیاسی هاوپەیمانی نیشتیمانی دەستیان لەکار کێشایەوە.\nئەو سێ ئەندامەی ئەنجومەنی نیشتیمای چەند خاڵێکیان وەک هۆکاری دەستلەکارکێشانەوەیەکەیان خستووەتە ڕوو کە بریتین لە:\nیەكەم: ناڕوونی لە سیاسەتی سەرۆكی هاوپەیمانی و بوونی پەیوەندی گوماناوی و پابەندنەبوون بە پەیڕەوی ناوخۆ و پلانی ستراتیجی چوار ساڵی هاوپەیمانی.\nدووەم: ناشەفافی لە سەرچاوەكانی دارایی حیزب و چۆنیەتی خەرجكردن و ڕێگریکردن لە بەدواداچوون بۆ داهات و خەرجییەكان، كە بە هەدەردان و نەزیفی دارایی تێدایە، لە كاتێكدا تەواوی هاودیدان بە ئەندامانی ئەنجومەنی سیاسیشەوە خۆبەخشانە و لەسەر گیرفانی خۆیان هاوپەیمانیان ڕاگرتووە.\nسێیەم: چەقی بڕیاردان و میكانزمی بڕیاردان بەپێی بنەماكانی كاری هاوپەیمانی نەبووە و بە پێچەوانەی كاری پێكەوەییەوە بڕیار دەرکراوە، ئەمەش وایكردووە وێڕای بونی ناڕەزایی چەندین بڕیاڕی هەڵەی تاكڕەوانە بەسەر هاوپەیمانیدا تێپەڕێنرێت.\nچوارەم: ناڕوونی لە پەیوەندییە سیاسی و دیبلۆماسیەكان كە نیشانەی پرسیار و گومانی زۆر هەڵدەگرێت و دواجار ئیلتیزاماتێكی ناتەندروست دروست دەكات، لە کاتێکدا کە ئەو ئەرکە بە پێی پەیڕەوی ناوخۆ، یەکێک بووە لە کارە سەرەکییەکانی ئەنجومەنی سیاسیی، بەڵام بەداخەوە لەدەرەوەی ئەو ئەنجومەنە هەنگاوە هەڵەکان نراون.\nپێنجەم: بەلاڕێدابردنی دیدگا و پڕۆژەی نیشتیمانی كە لە بنەڕەتدا بۆ ئەو ئامانجە فراوانە بەردەوامیمان بە هاوپەیمانی دا، تاکو لە حزب فراوانتر بێت و بکرێتە هەوێنی خزمەت بە خەڵک و کاری پێکەویی نیشیمانییانە.\nلە کۆتایشدا دەڵێن: ئێمە وەك بەشێک لە ئەندامانی ئەنجومەنی سیاسی هاوپەیمانیی نیشتمانی، دەستلەکارکێشانەوەی خۆمان لە هاوپەیمانیی نیشتمانی ڕادەگەیەنین و دووپاتیدەکەینەوە کە ئێمە بەشێک نەبووین و نابین لەهەر مامەڵەیەكی سیاسی و پەیوەندیەكی ناتەندروست و نائاسایی و هەر ڕێككەوتنێكی لابەلا كە لەپێناو بەرژەوەندی شەخسی سەرۆكی هاوپەیمانی و هەركەسێكیتردا ئەنجامدرابێت، كە بەداخەوە هەندێك لەو پەیوەندییانە لەدەرەوەی بەرژەوەندی نەتەوەیمانەوەن و ئەمەش پێچەوانەی ئاكاری سیاسی ئێمەیە، هەربۆیە ئێمە لە چوارچێوەی بەرژەوەندییەكانی خەڵكی هەرێمی كوردستان كاری سیاسی و مەدەنی خۆمان دەكەین و لە بەرەی خەڵكدا دەبین و هیچ كات ناچینە نێو بەرژەوەندی و ململانێ ناتەندروستە حیزبییە بچوكەكانەوە و پێشمانوایە هاودیدانی سەربەرزی هاوپەیمانی دڵسۆز و خۆراگر و خۆبەخشانە، ئەو سامانە مرۆییەن کە دەتوانن ببنە پایەی سەرەکی بۆ داکۆکی ڕاستەقینە لە خەڵکی کوردستان و ئامادەیی خۆماشمان بۆ دەستبارگرتن لەگەڵ دڵسۆزانی خەڵک رادەگەیەنین، هەروەك چۆن بڕیاری بەردەوامی هاوپەیمانیماندا لە پێناو گێڕانەوەی متمانە بۆ سیاسەت و حزب لەم وڵاتەدا و ئەم ئاڵەنگارییە گەورەیەمان گرتە ئەستۆ، بڕیاری ئێستاشمان هەر لەسەر هەمان پرەنسیپە و لە سەر بنەمای گێڕانەوەی متمانەیە بە سیاسەتی تەندروست و نیشتیمانیانە.\nوتەبێژی پۆلیسی سلێمانی: ڕێکارەکان توند دەکەینەوە


له‌لایه‌ن: - محمد سمیع - به‌روار: 2020-06-18-21:06:00 - کۆدی بابەت: 168\nناساندنی ڕێکخراوى ئازادیخوازى فەلەستین\nڕێکخراوێکى فەلەستینییە، ژیلەمۆى بزووتنەوە ڕزگاریخوازەکانى فەلەستینە، سەرەتا ڕێکخراوێکى شۆڕشگێڕ بوو دواتر بووە ڕێکخراوێکى میانڕەو، لە ماوەى ژیانیدا دووچارى چەندین شکست بۆتەوە، هەر لەو ماوەیەشدا سازشى لەسەر پرنسیپ و بیروباوەڕەکانى کردووە.\nدامەزراندن و ئامانجەکانى\nدوابەدواى بڕیارى سەرانى وڵاتانى عەرەبی لە قاهیرەى پایتەختى میسر و لە ساڵى 1964دا، ڕێکخراوى ئازادیخوازى فەلەستین دامەزرا، لەساڵى 1945 ەوە دواى دامەزراندنى کۆمکارى وڵاتانى عەرەبی، فەلەستین تەنیا نوێنەرایەتییەکى لاوەکى هەبوو لەو کۆمکاردا، بەڵام دواى شەڕى 1948 و دامەزراندنى دەوڵەتى ئیسرائیل نوینەرایەتى فەلەستین گرنگى زیاترى پێدرا.\nڕاگەیاندنى دامەزراندنى ڕێکخراوى ئازادیخوازى فەلەستین\nلە کۆبوونەوەى سەرانى وڵاتانى عەرەبیدا بڕیاردرا کە دوا لە ئەحمەد ئەلشوقەرى نوێنەرى فەلەستین بکرێت کە بۆچوونى خۆى پێشکەش بە کۆبوونەوەى داهاتووى سەرانى وڵاتانى عەرەب بکات سەبارەت بە دامەزراندنى یەکەیەک کە بە ناوى گەلى فەلەستینەوە قسەبکات، ناوبرا و پڕۆژە و پەیماننامەکەى ئامادەکرد و، سەردانى بۆلاى ڕێکخراوە فەلەستینییەکان لە چەند وڵاتێکى عەرەبی، بوو بەهۆى دامەزراندنى ئەنجومەنى نیشتمانى فەلەستینى کە نمایندەى دەسەڵاتى یاسادانانى ڕێکخراوەکە دەکات.\nلە 28 ى ئابی 1964دا، لە یەکەم کۆنگرەى عەرەبی فەلەستییدا ڕێکخراوى ئازادیخوازى فەلەستین راگەیەنرا، هەر لەو کۆنگرەیەدا پەیماننامەى نەتەوەیی ڕێکخراوەکە و پەیرەو پرۆگرامەکەى پەسەندکرا و ئەحمەد ئەلشوقەرى کرا بە سەرۆکى لیژنەى جێبەجیکردن و داواى لێکرا ئەندامانى لیژنەکە دەست نیشان بکات.\nدەوڵەت لە تێڕوانینى ڕێکخراوەکەدا\nڕێکخراوەکە داواى دامەزراندنى دەوڵەتێکى دیموکراسی عەلمانى دەکرد بە بیانوى ئەوەى کە خەباتى چەکدارى ڕێکخراوەکە خەباتێک نییە لە دژى ئایین یان ڕەگەزى یەهود.\nڕێکخراوەکە لە ساڵى 1972دا، پڕۆژەیەکى پاشاى ئوردونى بە ناوى شانشینى عەرەبی یەکگرتوو ڕەتکردەوە، کە بریتی بوو لە لکاندنى کەنارى خۆرئاوا بە شانشینى ئوردونەوە و لەبەرامبەردا کەنارى خۆرئاوا ئەنجومەنێکى تایبەتى دەبێت بەو مەرجەى کە کاروبارى بەرگرى و دەرەکى لەلایەن ئوردونەوە بەڕێوە ببرێت.\nئەم لیژنەیە بریتییە لە لیژنەى جێبەجێکردنى بڕیارەکانى ڕێکخراوەکە هەریەک لە شوقەرى و حەمودە و عەرەفات دوابەدواى یەک سەرۆکایەتى ئەم لیژنەیەیان گرتۆتە دەست و ئەرکەکانى بریتین لە:\n- نوێنەرایەتیکردنى گەلى فەلەستین\n- سەرپەرشتیکردنى پەیکەرییەتى ڕێکخراوەکە\n- دەرکردنى ڕێنمایی و بڕیارى تایبەت بە ڕێکخراوەکە بەمەرجێک ناکۆک نەبێت لەگەڵ ئامانجەکان و پەیڕەوى ڕێکخراوەکەدا.\n- جێبەجیکردنى سیاسەتى دارایی ڕێکخراوەکە و ئامادەکردنى پڕۆژەى بودجە.\nڕێکخراوەکە چەند فەرمانگەیەکى دروست کرد بەمەبەستى جێبەجیکردنى بڕیارەکان و سەرپەرشتى کردنى ڕێکخراوەکە، هەندێک لەو فەرمانگانە لەکاتى ئێستادا نەماون و هەندێکى دیکەیان لەکاردان لە بوارەکانى ئابورى و سیاسی و کۆمەڵایەتیدا بەردەوام کاردەکەن کە بریتین لە:\n- نهێنى پارێز\n- فەرمانگەى سیاسی\n- فەرمانگەى سەربازى\n- فەرمانگەى سندوقی نەتەوەیی فەلەستینى\n- فەرمانگەى کاروبارى وڵاتى داگیرکراو\n- فەرمانگەى پەیوەندییە نەتەوەییەکان\n- فەرمانگەى ڕاگەیاندن و ڕۆشنبیرى\n- فەرمانگەى ڕێکخستنى میللی\n- فەرمانگەى کاروبارى کۆمەڵایەتى\n- فەرمانگەى کاروبارى کارگێڕی\nبابه‌ته په‌یوه‌ندیداره‌كان به : ڕێکخراوى ئازادیخوازى فەلەستین


ANF | (ڤیان جاف)ـه کێ بێ؟ بەشی یەرەم\n(ڤیان جاف)ـه کێ بێ؟ بەشی یەرەم\n(ڤیان جاف)ـه کێ بێ و چەنی ژیوا و کۆشا و دەرنجام چی چالاکی گیانبازیش پەی ئازادی و ڕابەرایەتیی و دژ بە گەلەکۆمەی میاندەوڵەتی و گۆشەگیری ئیمرالی ئەنجامدا و نامەکانشەنە چێشش نویستەن؟\nئەهوەن چیاکۆ/ هەورامان\nهه‌ینی, 5 Feb 2021, 12:56\nسه‌رکه‌رد‌ێ شه‌هیده، ''له‌یلا والی حسه‌ینه'' ئه‌ژنانسیای به هه‌ڤاڵ ''ڤیان جافه'' یان ''ڤیان کارۆخه'' یان ''ڤیان سۆرانه'' جه ساڵه‌و وەر جە ئەنجامدای چالاکییە گیانبازیەکەیش چەندین نامێش پەی هاوەڵەکانش نۋیستنێ و جە میانشانە باسش جە وێش و کۆشای ئازادی و ڕێبەرایەتی و ئاژەو ئاسەردەمەیە و دید و پەیلوایش جەبارەشانەوە شەی کەردەن و هۆرسەنگنایش پەی کەردێن. جە ئی بەشە و بەشەکێ تەرێنە ئاماژە بە نامەکانش مڎێم و دەقەکەیشان وەڵامەکەرمێنەوە.\nده‌قوو نامه‌کانو فه‌رمانداره‌ی شه‌هیدێ هه‌ڤاڵ( ڤیان سۆران)ێ:\n(په‌ی به‌ڕاوه‌به‌ری شه‌ڕواناو مه‌حاڵوو حه‌فتانینی)\nماوه‌یوه درێژ نیا ئامێنا ئی مه‌حاڵه، چێگه‌ی فره وه‌شم ئاما، پێسه واچی سروشته‌که‌ش دائیم چه‌نیم قسێ که‌رۆ. فره جوان و سه‌ره‌نج راکێشه‌ن په‌یم. جه گردیچ موهێمته‌ر رۆحی فه‌داکار و درۆسوو هه‌ڤاڵا ئاسووده‌یێ فره‌ش دانێ. گردوو هه‌ڤاڵام فره وه‌شێ گه‌ره‌کێنێ، به ژه‌ن و پیاشه‌و. پێسه‌و مرۆڤی، پێسه‌و که‌سانێوه که هه‌رده‌م گاڵته به مه‌رده‌ی که‌را. به‌ڵام چه‌نی ئانه‌یچ فره چێوێ بێنێ که نه‌فره‌ته‌م چه‌نه که‌ردێ و ره‌خنه‌م که‌ردێ و چیوه‌دمایچ ره‌خنه‌شا که‌روو، هه‌نێ. به‌تایبه‌ت دلێو فره‌و که‌سایه‌تیانه دوه‌دڵی، بێباوه‌ڕی، گله‌یی که‌رده‌ی و تۆزین که‌رده‌ی ئه‌شقی و وه‌شه‌ویسی، یان به‌گردی که‌سایه‌تی باو بیه‌و ژه‌نێ و فئۆداڵیه‌ت و جه وێ رازیبیه‌و پیای په‌ی جارێ ته‌ری جه کانگاو دڵیه‌و زامداره‌ش که‌ردا.\nچانه‌ین بازه‌جارێ جه له‌حازوو یاونای و شێوازیوه عادزێم که‌رده‌بیه‌بیدێ، په‌وکی داواو چه‌نه ویه‌رده‌یتا چه‌نه که‌روو. به‌ڵام جارێ ته‌ر هه‌نا سه‌روو ئا ره‌خنامه‌و، که سه‌باره‌ت به نزیکوه بیه‌ی که‌م و لاوازوو ره‌خنه‌که‌رده‌ی و فه‌رهه‌نگوو زه‌م که‌رده‌ی و شێوه، لێکۆشانێوه كه به پێواری و په‌نامه‌کی پێشم وسته‌بێنێ و دائیم پێسه‌و دینامیکێوه بێنێ په‌ی ریکوسته‌ی. چا باوه‌ڕینا ئگه‌ر هه‌ریۆ جه شمه و هه‌ر کادرێوه PKKی جه وه‌راوه‌روو پێش وسته‌ی ژیواو ریکوسته‌ی و پارێزنایش، هامده‌م جه واراوه‌روو پێش وسته‌ی مرۆڤی جه که‌وته‌ی دلێو بێ باوه‌ڕی و خیانه‌تی، وێ به به‌رپرسیار وینمێ و جه شۆن و واده‌و وێشه‌نه ره‌نجی فکری و ژیوایی بده‌یمێ، هیچ چێوێ که سه‌رش نه‌وزمێ و ئاکامش نه‌گێرمێ نیا. چوون جه بنکه‌و دوه‌جاروه‌بیه‌ی و چاره‌سه‌رنه‌که‌رده‌ی کێشه‌کاو ژیواو ریکوسته‌که‌یما به ته‌مامی و سه‌رنه‌وسته‌ی ئا هه‌ڵمه‌ته سیاسی و ته‌کتیکیا که په‌ی ئازاد که‌رده‌ی سه‌رۆکی و چاره‌سه‌ری کێشه‌و کوردی دیاریێشا که‌رمێ، بێ به‌رپرسیاریه‌تی کادری و به پارتی نه‌بیه‌یشه‌ن. یانی ئا مه‌نتقه هێرارشیه‌و ئێمه‌ن، که پارێزناو پێش وسته‌و ڕیکوسته‌ی ته‌نیا سه‌روو شانه‌و چینێوه که‌می، یانی (به‌ڕاوه‌به‌ری) وینمێ. ده‌مێوه ئینه‌ی ماچوو: پاسه میاودێنه که ته‌نیا لایه‌نوو کادری یان تاکی تاوانبار وینوو. چون که‌م و کورتی و لاوازی ڕیکوسته‌یچ به ڕاده‌و کادری هه‌ن و وینیۆ. دیاره‌ن لاو منوه دایم فۆرمێڵه‌و " پێشکه‌وته‌و تاکی یه‌کسانه‌ن چه‌نی پێشکه‌وته‌ی ڕیکوسته‌ی و پێچوانه‌یچش ڕاسته‌ن". ته‌ماشایه‌وه سه‌ره‌کین جه به‌ده‌سه‌وه‌گێرته‌ی کێشه‌کا و ڕووداو و دیارده‌کان. سه‌روو ئی بنه‌مایچوه ماچوو: پێواری " به پارتی بیه‌ی" و سه‌رکه‌وته‌ی کادری ته‌نیا چێوێوه‌ن، ئادیچ ئانه‌ن که سه‌ره‌ڕاو بیه‌و لاوازی و که‌م و کورتیه‌کاو ڕیکوسته‌ی، وێش به ساحێبوو ڕیکوسته‌ی و به‌شێوه سه‌ره‌کی وینۆ و هامده‌مێچ ڕه‌خنه که‌رۆ و په‌ی پێش وسته‌یچ جه دڵوه هه‌وڵ بدۆ. په‌وکی چننه زه‌حمه‌تیچ کێشمێ و مانیه‌یمێچ مشیۆ ئی ژیوایه و ئی ڕیکوسته‌یه، جه چه‌ماما باشته‌ر پارێزنمێ. چون ئی ڕیکوسته، ڕیکوستێوه ده‌وڵه‌تی یان هینه‌و چینێوه سه‌رده‌ستی نیا، ڕیکوسته‌یوه نیا که هێزی ماددی و مه‌عنه‌وی وێش جه لایه‌وته‌رۆ دزیه‌بۆش. ئی ڕیکوسته به ئاره‌قوو دلێ چه‌ماو گه‌لێوه ڕه‌نجده‌ری و ونه‌ی گه‌شه و شیرینه‌و هه‌زاران کوڕ و کناچه‌ی دڵگه‌رمی و ئاشقی به‌رهه‌م ئامه‌ن . په‌وکی وێ به ساحێب زانایش به ماناو خاوه‌نداری جه شه‌هیدا و گه‌لی و پێسه‌و تاکه‌که‌سی ساحێبوو که‌سایه‌تێوه به ئه‌خلاقی و به‌شه‌ره‌فین. به پێچوانه‌یچش، وڕایوه ئه‌خلاوقی و بێویژدانیه‌وه گه‌وره‌ن که ئاکامه‌که‌ش، پێسه‌و ڕێزانی و نوژینێ ڕووه‌و خیانه‌تی ملۆ.\nچانه‌ین ئی چالاکیه‌و منه کاریگه‌ری سه‌روو شمه‌وه که‌رۆ، به‌ڵام تکام ئانێنه به شێوه‌یوه عاتیفی نزیکێ نه‌بیدێوه و عادزێ نه‌بیدێ. چون هه‌ڵمه‌ته‌و''2006''ی به‌شداربیه‌وه به‌هێز و بێوینه‌ش جه گردیما گه‌ره‌که‌ن. منیچ پێسه‌و کادرێوه، پێسه‌و ملیتانێوه ژه‌نێ ئه‌پی‌شیوه گه‌ره‌رکما سه‌رده‌موو به‌شداربیه‌ی وێم نیشانه بده و په‌یامه‌و وێم بده‌و هێرشه‌کا کۆمپلۆی جه‌به‌رو دلێ ڕیکوسته‌ینه و هامده‌نگی وێم چه‌نی چالاکییه‌کا گه‌لی که‌روویۆ. ماچا کات پێسه‌و خه‌نجه‌رێوه‌ن، ئه‌گه‌ر نه‌بڕیش، بڕۆت، حه‌ر په‌وکی واده‌و ئێمه‌یچ په‌ی په‌روه‌رده‌ی و ئاماده‌بیه‌ی تا وه‌هارێن. داوا که‌روو به بۆنه‌و منوه هیچ ڕوێ جه به‌رنامه‌کاتا مه‌فاڕدێ، چون هه‌ریۆ جه شمه جه خه‌ته‌و فه‌دایینه په‌ی وه‌هارێ، وێتا حازر که‌ردێ. منیچ یوه‌نا جه شمه‌و ئه‌گه‌ر تاوو جه ئیسته‌وه سه‌رش وزوو، ئه‌رکی ئاسایی و مێلیتانیه‌تی وێم پێک ماروو. چوون چالاکی ئی مه‌رحه‌له‌یه گرده‌لایه‌نه‌ن. یانی به شێوه‌و زیلانێ و سه‌مای.\nمزانوو که فیداکاری لاینوو ژیوای و بڕیاره‌و پێشاهه‌نگی که‌رده‌ی و ئه‌نجامدای تاکتیکی و ئه‌نه‌یاوای جه فه‌لسه‌فه‌ی و ئیدولۆژی و په‌یوه‌ندی هه‌ڤاڵیه‌تی دروستی و بێ دوه‌دڵی لوای سه‌روو هه‌ده‌فی، به‌رهه‌م ئارده‌ی و یاگه گێرته‌ی و وه‌سڵبیه‌ین به سه‌رکه‌وته‌یوه. باوه‌ڕم هه‌ن که هام ڕێبازه‌کێم سه‌ره‌ڕاو گردوو که‌م و کورتییه‌کاشا حه‌رپاسه وه‌رته‌ر که‌رده‌نشا چیدمایچ وێشا که‌را ساحێبوو ئی ڕاستییه. به‌ڵام ئانه‌یچ ڕاستیه‌وه‌ن که جه وییه‌رده‌نه نیمه و ناته‌مام پێکما ئارده‌ن و تا ئیسه‌یچ پێسه‌و کادری، مدرای لێڕاسه‌ینما نه‌ویاران. چی لاینه‌و بڕیاره‌و من په‌ی پێک ئارده‌و چالاکی، به‌شێوه‌یوه ئه‌پاسنه په‌ی جارێوته‌ر قازانجکه‌رده‌ی و مانا ده‌ین پا قسا که‌رمێشا و ڕزگاربییه‌ین چا کێشا که دووبارێ باوه. مه‌واچوو که‌ماسیێ نه‌با، به‌ڵام دووباره بیه‌یشا خه‌ته‌رناک و بنه‌ڕه‌ته‌یچش جه باوه‌ڕنه‌که‌رده‌ی قووڵی و قانع نه‌بییه‌ی جه قسه‌کاماوه مه‌ی. با ئی چالاکیه‌و منه وه‌ڵی گرد‌چێوی ڕه‌خنه‌دانێ په‌ی هامڕایی لاوازیم چه‌نی سه‌رۆکی بۆ. گه‌ره‌کما که‌مێوه‌یچ بۆ جه پێش وسته‌ی شۆڕشی زێهنی و ویژدانی و ئه‌خلاقی، جه دلێو حه‌ره‌که‌تی گردی ئاپۆچینه و حه‌ڕه‌که‌توو ژه‌نێ به تایبه‌تی رۆڵ گێڵنوو. سه‌رچه‌مه‌و هێزوو ئی چالاکییه‌یچ ئا ئیلهامه‌نه که جه پارێزنامه‌کاو سه‌رۆکی و زینده‌وه بییه‌ی ڕۆحوو PKKی وه گێرووش. هامده‌م چالاکییه‌که‌م جه دژوو هێرشی هه‌مه‌لایه‌نه‌و دوژمه‌نی سه‌روو سه‌رۆکی و گه‌لی و حه‌ره‌که‌تین. جوابداوه‌و قه‌بووڵنه‌که‌رده‌ی سیاسه‌توو بێته‌ئسیرکه‌رده‌ی PKKی و به بێ سه‌رۆکایه‌تی چاره‌سه‌ر که‌رده‌ی کێشه‌و کوردی جه سه‌روو نیشانداو باوو وێوه‌رداو کادری و حه‌ره‌که‌توو میلیتانی ژه‌نه‌ی کوردێن. گه‌ره‌کم نیا فره درێژش که‌روو، چون ئی ڕاستییێ گرد که‌سشا په‌نه مه‌زانۆ. به‌ڵام ئانه که که‌م په‌نه‌ش مزانیۆ هه‌رده‌م و هه‌رسات، هه‌ستکه‌رده‌ین؛ یانی جه به‌ینوو زانایما و که‌رده‌یما په‌رده‌و په‌نه‌زانای نازک بیه‌ن، په‌وکی ئانه‌ی که مزانمێ باش پێکش نمارمێ. جه دماینمه گه‌ره‌کما ڕه‌خنه‌و وێم بده و داواو چه‌نه ویه‌رده‌یتا چه‌نه که‌روو، په‌ی ئانه‌ی چی دماوه پاسه ئه‌وه‌نجه‌ش بێ به‌شداره‌و کار و خه‌بات و په‌روه‌رده‌ی نه‌بیا. به‌ڵام جه دڵوه سڵاموو گردیتا که‌روو و یوه یوه‌یتا گێروو باوشه‌وه و ویرم نه‌شۆوه مشیۆم به تایبه‌تی داواو چه‌نه ویه‌رده‌ی چا هه‌ڤاڵا که‌روو که جه ئا کۆمیسییۆنه‌نه بێنێ. به‌ڵام دڵنیه‌ینا که هه‌ڤاڵێ مه‌زانا و فره به باشی ده‌ور گێڵنا.\nدووباره چه‌نی سڵام و حورمه‌تیم\nنۋیستەی و هۆرگێڵنای و ئامادەکەردەی/ ئەهوەن چیاکۆ\n(ڤیان جاف)ـه کێ بێ؟ بەشی دووەم\nبەشی یەکەم/ یوەم\n(ڤیان جاف)ـه کێ بێ؟ بەشی یەکەم\nکتێبێو جە شیعرێ نۊ هۆرامیێ بە فارسی چاپ و وەڵاو کریاوە


بەرێوەچوونی رێورەسمی رێزگرتن لە یادی کاک بارام رەزایی پێشمەرگەی دێرین و فەرماندەی ناسراوی کۆمەڵە لە وڵاتی ئاڵمان. - کۆمەڵەی زەحمەتکێشانی کوردستان\nدەسپێک کوردی بەرێوەچوونی رێورەسمی رێزگرتن لە یادی کاک بارام رەزایی پێشمەرگەی دێرین و فەرماندەی...\nبەرێوەچوونی رێورەسمی رێزگرتن لە یادی کاک بارام رەزایی پێشمەرگەی دێرین و فەرماندەی ناسراوی کۆمەڵە لە وڵاتی ئاڵمان.\nرۆژی یەکشەممە رێکەوتی 21/11/2021 بۆنەیادێک بۆ رێزگرتن و بەرز نرخاندنی زیاتر لە چوار دەیە خەبات و تێکۆشانی بەردەوام و بێوچانی هاوڕێی فەرماندە هاوڕێ بارام رەزایی، بە بەشداری نوێنەرانی حیزب و لایەنە سیاسیەکان، کەسایەتی و کادر و ئەندامانی هەر دوو لایەنی کۆمەڵەی زەحمەتکێشانی کوردستان و کۆمەڵەی شۆڕشگێڕی زەحمەتکێشانی کوردستانی ئێران بەڕێوە چوو.\nرێورەسمەکە لە لایەن هاۆرێ سوهەیلا بابک بە پەخشانە شێعریک بە هاۆکاری هاۆڕێی موزیسیەن جەمشید ئاریانا و بە سروودی بانگەواز سروودی رەسمی کۆمەڵە و چەند ساتێک بێدەنگی بۆ رێزگرتن لە یادی ئازیزی هاوڕێ بارام رەزایی و سەرجەم گیانبەختکردوانی کۆمەڵە و بزووتنەوەی شۆڕشگێڕانەی کوردستان دەستی پێکرد.\nلە لایەن پێشکەشکارانی بۆنەکەوە بە خوێندنەوەی پەخشانە شیعر بە هەر دوو زمانی کوردی و فارسی بەخێر\nهاتنی بەشدار بووان و میوانانی بەرنامەکە کرا.\nلە درێژەی رێورەسمەکەدا کۆمەڵێک شیعر و پەخشان و دڵنووسراوە و سروودی شۆڕشگێڕانە لە لایەن هاوڕێیان بێهروز مەلەکشا، هاوڕێ حسەین شەبەق، هاوڕێ ئەمیر سەڵواتی، کاک حەمید شەریفی، خاتوو کەژاڵ بلووری و هەروەها هاوڕێ دەنگ خۆش و هونەرمەند هاوڕێ فواد گوڵ نەسەب و…. پێشکەش بە بەشداربووانی رێورەسمەکە کرا.\nلە کۆتاییدا و بە هۆی درێژە کێشانی رێورەسمەکە، هاوکات لەگەڵ خوێندنەوەی پەیامی ناوەندی پێشمەرگە دێرینەکانی کۆمەڵە و ئاماژە دان بە پەیام و برووسکەی حیزب و کەسایەتی و لایەنە سیاسیەکان و لەوانە سازمانی کۆردستانی حیزبی کومونیستی ئیران کۆمەڵە و حیزبی دیموکرات و…..لەلایەن هاوڕێ سوهەیلا بابەک پێشکەشکاری بۆنەیادەکەوە، هەروەها داوای لێبوردن لە سەرجەم ئەو لایەن و کەسایەتیانە کرا کە بە هۆی نەبوونی کات دەرفەتی خوێندنەوەو پێشکەش کردنی پەیام و برووسکە و بەرهەمەکانیان نەبوو.\nجێگای خۆیەتی سپاس و پێزانینی بێ پایانمان ئاراستەی سەرجەم نوێنەرانی حیزب و لایەنە سیاسیەکان و هەروەها کەسایەتی و شاعیران و کادر و ئەندامانی هەر دوو لایەنی کۆمەڵە بکەین کە لە رێگای دوور و نزیکەوە هاتبوون و\nلەم بۆنەیەدا بەشدار بوون.\nبابەتی پێشوودیداری نێوان سکرتێری گشتی کۆمەڵەی زەحمەتکێشانی کوردستان و سکرتێری گشتی حیزبی شیوعی کوردستان لە هەولێر\nبابەتی دواترسالگرد روز جهانی منشور حقوق بشر را گرامی میداریم


February 2020 – Zaher Baher\nتوندوتیژی و بەیەکادانێکی گەورە لە ئێستادا لە هندستانا لە ئارادایە: 27/02/2020 لەم هەفتەیەدا 2 بەیەکادانی جیاواز لە هیندستان بە تایبەت لە شاری دلهی ڕوی داوە و تا ئێستاش یەکێکیان هەر بەردەوامە. یەکەمیان: دووبەرەکی و...\nژنکوشتن لە بریتانیادا\nژنکوشتن لە بریتانیادا: 25/02/2020 دواڕاپۆرت لەسەر ژنکوشتن لە بریتانیادا، ئەم زانیاریانە دەخاتە بەرچاومان: لە ساڵی 2018 دا 149 ژن کوژراون. ئەمەش بەرزترین ژمارەیە لەو کاتەوەی کە ئەم دەیتایە دامەزراوە. واتە نزیکەی 3 ژن لە...\nWe must bury the traditional struggles to adopt new ones By Zaher Baher 12/02/2020 Capitalism and its pillar, the state, have changed their methods to fight back against the working class movement. The system with all its structures have amended and adapted themselves to the struggle of their class enemy and have learnt how to tame it. In fact the way the working class struggle against their...\nموقتەدا صەدر نە خیانەتکارە و نە ساویلکە و نە شۆڕشگێڕ زاهیر باهیر 26/01/2020 بەداخەوە کە خۆپیشاندەران و زۆرێك لە خەلکانی دیکە هەر لە سەرەتاوە موقتەدا صەدریان بە پشت و پەنای خۆپیشاندەرانی عێراق زانیوە و کاتێکیش کە هەڵوێستی...


وەزارەتى رۆشنبیرى لە وەڵامى مەلا هەڵۆدا: گۆرانی گوتن لەکۆنەوە مۆرکی ناسراو و دێرینی کورد بووە\n"پشتگیرى لە ماریا هەورامى دەکەین"\n16:46 شه‌ممه 17 ئاب 2019\nوتەبێژى وەزارەتى رۆشنبیرى حکومەتى هەرێمى کوردستان لە بارەى دۆسیەى گۆرانى بێژ ماریا هەورامى و مەلا هەڵۆ، روونکردنەوەیەکى بڵاوکردەوە.\nلەروونکردنەوەکەدا، فەرهەنگ گۆمەشینى، وتەبێژى وەزارەتى رۆشنبیرى وەک وەڵامێک بۆ وتەکانى مەلا هەڵۆ لەبەرامبەر گۆرانییە نوێکەى گۆرانى بێژ ماریا هەورامى، ئاماژە بەوە دەکات “کولتووری ھونەر و گۆرانی گوتن لەکۆنەوە مۆرکی ناسراو و دێرینی کورد بووە و یەکێک لە میللەتە دێرینەکانی ناوچەکەیە کە دەوڵەمەندە بەھونەری گۆرانی و کۆی کایەکانی دیکەی ئەو بوارە”.\nگۆمەشینى، روونیدەکاتەوە وەک وەزارەت نیگەران بوون بە قسەپێگووتن و ناوزڕاندنى ئەو خاتوونە لەلایەن مامۆستایەکى ئاینییەوە و بەناوى دین و لە پەناى دینەوە.\nبەوتەى وتەبێژەکەى وەزارەتى رۆشنبیرى ئەو زمانەى کە ئەو مامۆستا ئاینییە بەکاریهێناوە لە زمانى “کەسێکى ئاسایی و ھەرزەکارێک ناوەشێتەوە، نەک مامۆستایەکی ئایینی کە لەسەر مینبەری مزگەوتدا وتار لەبارەی رەوشت بەرزی بڵێتەوە”.\nبەگوێرەى روونکردنەوەکە، جگە لەوەى وەزارەتى رۆشنبیرى پشتگیرى خۆى بۆ هونەرمەند ماریا هەورامى و هونەرمەندان دووپات دەکاتەوە، داواش لە وەزارەتى ئەوقاف و سەرجەم مامۆستایانی ئاینی دەکات رێگە نەدەن بەھەر بیانوویەک و لەژێر ھەر پاساوێک بێت سووکایەتی بە ھونەرمەندان بکرێت و وشەی نەشیاوو ناوزراندن بەکاربھێنن.\nگۆرانى بێژ ماریا هەورامى لە جەژنى قورباندا ڤیدیۆ کلیپێکى بەناوى (دڵەکەم) بڵاوکردەوە و دواتر تۆمارێکى دەنگى مەلا هەڵۆ حەمە ڕەشید بڵاوکرایەوە کە تیایدا هێرشى کردەوە سەر ئەو خانمە هونەرمەندە و قسەى نەشیاوى پێووت و ئەو کارەش لە ناو تۆڕە کۆمەڵایەتییەکاندا کاردانەوەیەکى زۆرى لێکەوتەوە و پاشان بەهۆى زۆرى کاردانەوەکان مەلا هەڵۆ داواى لێبوردنى کرد.\nقەیس خەزعەلی: لەسەر داوای ئێران تۆڵەى قاسم سولەیمانی و مەهدی موهەندیسمان دواخست "دەنگنەدانی کورد و سونە بە دەرکردنی ئەمریکا مانای ئەوە نییە ڕازین بە مانەوەی"\n12:30 یه‌ك شه‌ممه 02 شوبات 2020\nگۆڕان: مەسرور بارزانی وتی ناكرێت نۆ ملیۆن دۆلار بۆ یەک کیلۆمەتر شەقام 100 مەتری سلێمانی تەرخان بکرێت\n23:04 دوو شه‌ممه 03 شوبات 2020\nمەزڵوم کۆبانێ گەڕانەوەى ئەنەکەسە بۆ ڕۆژئاوا بە “گرنگ” وەسف دەکات


نووچە نێت | ڕاستگۆیی بێ لایەنی| وەزارەتى پێشمەرگە سوپاسى پەرلەمانى ئەڵمانیا دەکات\nJanuary 2022 30 - 16:27:26\nوەزارەتى پێشمەرگە لە ڕاگەیێندراوێکدا پێشوازى لە درێژکردنەوەی وادەی مانەوەی هێزەکانیان و راوێژکارانی سەربازی ئەڵمانیا لەعێراق و هەرێمی کوردستان دەکات و سوپاى پەرلەمانى ئەو وڵاتەش دەکات.\nئەمڕۆ یەکشەممە (30/کانوونى دووەم/2022)، دواى پەسندکردنى بڕیارى درێژکردنەوەى وادەى ئەرکى هێزەکانى ئەڵمانیا لە هەرێمى کوردستان لەلایەن پەرلەمانى ئەڵمانیا، وەزارەتى پێشمەرگە لە ڕاگەیێندراوێکدا دەڵێت، "درێژکردنەوەی وادەی مانەوەی هێزەکانی ئەڵمانیا لەعێراق و هەرێم، هۆکارێکی گرنگی بەیەکەوە کارکردن و ئەرک بینینە، لە بەرامبەر هەڕەشەکانی تیرۆر و تیرۆریستان."\nوەزارەتى پێشمەرگە لە ڕاگەیێندراوەکەیدا جەختیش لەوە دەکاتەوە، "داعش هەڕەشەیەکی جددیە و پێشمەرگه و سوپای عێراق، پێویستیان بەهاوکاری و هەماهەنگی هەمەلایەنەی ووڵاتانی هاوپەیمانان هەیە، لەمڕوشەوە راوێژکارانی ئەڵمانیا رۆڵێکی کاراو کاریگەریان بینیوە لەتێکشکاندنی تیرۆریستان و بەرزکردنەوەی توانا سەربازییەکانی هێزی پێشمەرگەی کوردستان لەرووی مەشق و راهێنان، سەرخستنی پڕۆسەی چاکسازی سەربازی. "\nدەشڵێت، "بەناوی هێزی پێشمەرگەی کوردستان، سوپاسی گەل و حکومەت و پەرلەمانی ئەڵمانیا دەکات بۆ پەسندی ئەو بڕیارەو دووپاتیشیدەکەینەوە، لەگەڵ ئەڵمانیا، وەک شەریکی راستەقینەمان تیرۆریستان لەناو دەبەین و ناوچەکە بە ئارامی و پارێزراویی دەهێڵینەوه."\nدەقى ڕاگەیێندراوى وەزارەتى پێشمەرگە:\nوەزارەتی پێشمەرگە، سوپاسی پەرلەمانی ئەڵمانیا (بۆندستاغ) دەکات، بۆ درێژکردنەوەی وادەی مانەوەی هێزەکانیان و راوێژکارانی سەربازی وڵاتەکەیان لەعێراق و هەرێمی کوردستان\nوەزارەتی پێشمەرگە، پێشوازی لەبڕیاری درێژکردنەوەی وادەی مانەوەی هێزەکانی ئەڵمانیا و راوێژکارانیان دەکات لەعێراق و هەرێم، کە هۆکارێکی گرنگی بەیەکەوە کارکردن و ئەرک بینینە، لە بەرامبەر هەڕەشەکانی تیرۆر و تیرۆریستان.\nوەزارەتی پێشمەرگە دووپاتیدەکاتەوە، هێشتا داعش هەڕەشەیەکی جددیە و پێشمەرگه و سوپای عێراق، پێویستیان بەهاوکاری و هەماهەنگی هەمەلایەنەی ووڵاتانی هاوپەیمانان هەیە، لەمڕوشەوە راوێژکارانی ئەڵمانیا رۆڵێکی کاراو کاریگەریان بینیوە لەتێکشکاندنی تیرۆریستان و بەرزکردنەوەی توانا سەربازییەکانی هێزی پێشمەرگەی کوردستان لەرووی مەشق و راهێنان، سەرخستنی پڕۆسەی چاکسازی سەربازی.\nوەزارەتی پێشمەرگە، بەناوی هێزی پێشمەرگەی کوردستان، سوپاسی گەل و حکومەت و پەرلەمانی ئەڵمانیا دەکات بۆ پەسندی ئەو بڕیارەو دووپاتیشیدەکەینەوە، لەگەڵ ئەڵمانیا، وەک شەریکی راستەقینەمان تیرۆریستان لەناو دەبەین و ناوچەکە بە ئارامی و پارێزراویی دەهێڵینەوه.\n۳۰ی ۱ی ۲۰۲۲


ڕۆحانی: ئەمریکا ناتوانێ گەلی خۆڕاگری ئێران بە چۆک دا بێنێ - SAHAR KURDISH (Sorani)\nڕۆحانی: ئەمریکا ناتوانێ گەلی خۆڕاگری ئێران بە چۆک دا بێنێ\nMay 21, 2020 19:56 Asia/Tehran\nسەرۆک کۆماری ئێرانی ئیسلامی ڕایگەیاند: گوشارە توندو دەگمەنەکانی ئەمریکا، ناتوانێ گەلی خۆڕاگریی ئێران بە چۆک دا بێنێ.\nبەپێی ڕاپۆرتی ئیرنا، «حەسەن ڕۆحانی» سەرۆک کۆماری ئێرانی ئیسلامی، ڕۆژی پێنج شەممە لە ئاھەنگی بەھرە وەرگرتن لە گەڵاڵە نیشتیمانییەکانی پارێزگای سیستان و بەلوچستان و دەستپێکی ھەڵمەتی دامەزراندنی سەکۆو پەرە پێ دانی کەرتی ١١ی پارسی باشووری کە بە شێوەی ڤیدیۆ کۆنفرانس بەڕێوە چوو، وتیشی: ھەم ڤایرۆسی ئەمریکی و ھەم ڤایرۆسی کۆرۆنا ناکاریگەر نین، بەڵام دیارە ئەم ڤایرۆسانە ناتوانن گەلی ئێران لە ڕێبازی گەشەو پێشکەوتن پەک پێ بخەن.\nسەرۆک کۆماری ئێرانی ئیسلامی وتیشی: گەلی ئێران سەربەرزەو بە سەربەرزیش دەمێنێتەوەو لەم گرفتانەی ئێستای تێپەڕ دەبێت و خەڵکانی دیکەش یارمەتی دەدات و ھەمیشە یاروھاوڕێی چەوساوەکان لەوانە گەلی ستەملێکراوی فەلەستین دەبێت.\nسێ گەڵاڵەی گەورەی ئاوی، ڕۆژی پێنج شەممە بە ئامادە بوونی وەزیری جیھادی کشت و کاڵ و بەڕێوەبەری کۆمپانیای بەڕێوەبەرایەتی کردنی سەرچاوە ئاوییەکانی ئێران و کۆمەڵێک لە بەرپرسانی پارێزگای سیستان و بەلوچستان بەشێوەی ڤیدۆکۆنفرانس لە پەیوەندییەکی ڕاستەوخۆ لەگەڵ سەرۆک کۆمارو وەزیری وزە لە باکووری ئەم پارێزگایەدا کەوتنەگەڕ.\nھەروەھا دامەزراندنی یەکەم «جێکت سەکۆ»ی کەرتی ١١ پارسی باشووری لە باشووری ئێران بە مەبەستی ھەڵقەندنی ١٢ ئاڵقە بیری وەبەرھێنان لە شوێنی یەکەم ھەرێمی گازیی ئەم گەڵاڵەیە لە سنووری نێوان ئێران و قەتەر لە ئاوەکانی کەنداوی فارس بە فەرمانی سەرۆک کۆماری ئێرانی ئیسلامی دەستی پێ کرا.


تاكه‌ی له‌بری ئێوه شه‌ڕی توندڕه‌وه‌كانتان بكه‌ین؟ | نیقاش\nئێستا له‌هه‌موو كات زیاتر داعش خۆی سه‌رقاڵكردووه به‌راكێشانی هاوڵاتیانی بیانی بۆ ناو گروپه‌كانی، پێده‌چێت ئه‌و هه‌وڵه‌شیان…\n14.08.2014 | هه‌ولێر\nئه‌بو ئوسامه‌ی ئه‌ڵمانی نازناوی ئه‌و پیاوه ئه‌ڵمانیه‌یه كه له‌ناوچه‌ی دینسلاكن روویكردووه‌ته عێراق‌و چووه‌ته ریزه‌كانی داعش، رۆژی 7ی ئه‌م مانگه له‌ده‌وروبه‌ری مه‌خمور خۆی به‌ده‌سته‌یه‌كی هێزی پێشمه‌رگه‌دا ته‌قانده‌وه‌و ژماره‌یه‌كی كرده قوربانی، ئه‌مه‌ش پرسیاری ئه‌وه‌ی له‌لای هاوڵاتیانی هه‌رێم دروستكرد بۆچی كوردستان له‌بری وڵاتانی جیهانی شه‌ڕی توندڕه‌وه‌كانی ناوخۆی ئه‌و وڵاتانه بكات؟ رۆژنامه‌نووس قاسم خدر یه‌كێكه له‌وانه‌ی ئه‌م پرسیاره ده‌كات.\nناكۆكییه‌كانی سوریاو عێراق بووه‌ته ده‌رفه‌تێكی گرنگ بۆ وڵاتانی جیهان، چونكه له‌و رێیه‌وه خانه نوستووه‌كانی ئه‌و وڵاتانه به‌خه‌به‌ر دێنه‌وه‌و روو له‌و ناوچه گه‌رمانه ده‌كه‌ن كه ئێستا داعش شه‌ڕی تێدا ده‌كات.\nئه‌م گروپانه بۆ ناوخۆی وڵاته‌كانی خۆیان مایه‌ی مه‌ترسییه‌كی گه‌وره‌ن، چونكه حكومه‌تی ئه‌و وڵاتانه ده‌بێت تێچوون‌و ماندووبونێكی زۆر خه‌رج بكات بۆ چاودێریكردن‌و لێكۆڵینه‌وه له‌باره‌یانه‌وه، نه‌وه‌ك رۆژێك كاره‌ساتێك بخولقێنن‌و ببنه هه‌واڵی سه‌ر رووپه‌ڕی یه‌كه‌می رۆژنامه‌كان.\nبێگومان ئێستا جیهان به‌وه دڵخۆشه كه ئه‌و توندڕه‌وانه وڵاته‌كانی خۆیان جێده‌هێڵن‌و روو له‌سوریاو عێراق ده‌كه‌ن، چونكه به‌و هۆیه‌وه، خۆیان له‌سه‌ر ئێشه‌یان به‌دوور ده‌گرن‌و وڵاته‌كانیان پارێزراو ده‌بێت.\nره‌نگه ئاسان بێت له‌وه تێبگه‌ین له‌ناو وڵاته دیكتاتۆرییه‌كاندا كه‌سانی توندڕه‌وو تیرۆریست دروست ببێت‌و هه‌وڵی رووخاندنی رژێمه‌كانیان بده‌ن، به‌ڵام زه‌حمه‌ته ئه‌و هۆكاره‌مان بۆ روون ببێته‌وه كه وا ده‌كات هاوڵاتییه‌ك له‌ئه‌وروپاوه یان په‌نابه‌رێك له‌ئه‌وروپا ئه‌وێ جێبهێڵێت‌و روو له‌به‌ره‌كانی شه‌ڕ بكات، تۆ بڵێیت هۆكه‌ی ئه‌وه بێت كه هه‌ست به‌دادپه‌روه‌ری ناكه‌ن؟ یان ئاخۆ هه‌ڵسوكه‌وتی ره‌گه‌ز په‌رستانه‌یان له‌گه‌ڵدا ده‌كرێت؟ ئه‌وان ده‌یانه‌وێت به‌و شێوه‌یه تێكه‌ڵی كۆمه‌ڵگا نوێیه‌كان بن كه خۆیان خواستیانه؟\nئه‌وه‌ی روونه ئه‌وه‌یه ئه‌م گرفته ده‌ردێكی جیهانییه‌و ده‌بێت به‌وریایی زیاتره‌وه مامه‌ڵه‌ی له‌گه‌ڵدا بكرێت، ده‌بێت ئه‌و وڵاتانه تێبگه‌ن چییه واده‌كات له‌ناو هه‌ناویانه‌وه كه‌سانی توندڕه‌و دروست ببێت، بێگومان ده‌بێت چاره بۆ ئه‌و كێشانه بدۆزنه‌وه، چونكه ئێستا كاری كورد ئه‌وه نییه به‌ته‌نها رووبه‌رووی ئه‌و گروپه توندڕه‌وه فره ره‌گه‌زانه بوه‌ستێته‌وه.\nئه‌و بیانیانه‌ی له‌ناو داعشدان كه‌سانێكن له‌ناخه‌وه داڕوخاون، ئه‌وان پێیان وانییه جارێكی تر ده‌رفه‌تێك هه‌بێت بتوانن بگه‌ڕێنه‌وه بۆ وڵاته‌كانی خۆیان، چونكه دڵنیان ده‌ستگیر ده‌كرێن، بۆیه هه‌موو توانای خۆیان به‌كارده‌هێنن بۆ دروستكردنی ئه‌و ده‌وڵه‌ته‌ی له‌خه‌یاڵی خۆیاندایه‌و خه‌ونی پێوه ده‌بینن.\nئه‌وه‌ش روون بووه‌ته‌وه كاتێك كه‌سانی بیانی ده‌چنه ناو گروپی داعش ئه‌وا هه‌رزوو ده‌بنه سه‌ركرده‌ی ده‌ستڕۆیشتوو بڕیار به‌ده‌ست.\nپرسیاره گرنگه‌كه لێره‌دا ئه‌وه‌یه: بۆچی كورد باجی هه‌ڵه‌یه‌ك بدات كه وڵاتانی تر كردویانه؟ بۆچی تازێبار بین به‌هۆی ئه‌وه‌ی پێشمه‌رگه له‌سه‌ر ده‌ستی كه‌سانێك ده‌كوژرێن كه به‌هه‌زاران كیلۆمه‌تر له‌هه‌رێمه‌وه دووره‌و له‌هیندو پاكستان‌و ئه‌ڵمانیاو به‌ریتانیاوه دێن؟، ئه‌و چه‌كدارانه له‌وپه‌ڕی دنیاوه هاتوون‌و ره‌نگه له‌هه‌موو ژیانیاندا جارێك وشه‌ی "كورد"یان به‌رگوێ نه‌كه‌وتبێت‌و نه‌زانن كێن.


مسته‌فا كازمی دوای ته‌قینه‌وه‌كانی به‌غدا پاڵپشتی زیاتر بۆ ھێزه‌كانی ھه‌واڵگریی دابین ده‌كات | KURDPLAT\nمسته‌فا كازمی دوای ته‌قینه‌وه‌كانی به‌غدا پاڵپشتی زیاتر بۆ ھێزه‌كانی ھه‌واڵگریی دابین ده‌كات\nکوردپلات 1/23/2021 01:40:00 م ليست هناك تعليقات\nدوای ئه‌و گۆڕانكارییانه‌ی كه مسته‌فا كازمی، سه‌رۆكوه‌زیرانی عێراق، دوای دوو ته‌قینه‌وه خۆكوژییه‌كه‌ی شاری به‌غدا له ژماره‌یه‌ك پۆستی ئه‌منی باڵادا ئه‌نجامیدا، وه‌زاره‌تی ناوخۆی عێراق، پلانی ئه‌منی خۆی تایبه‌ت به راوه‌دوونانی تیرۆریستان ئاشكراكرد.\nله‌مباره‌یه‌وه خالید مه‌حننا ،گوته‌بێژی وه‌زاره‌تی ناوخۆی عێراق، له لێدوانێكی رۆژنامه‌وانییدا سه‌باره‌ت به‌و گۆڕانكارییانه‌ی كه له ژماره‌یه‌ك پۆستی باڵای ئه‌منیدا ئه‌نجامدراون گوتی: ئه‌نجامدانی ئه‌و گۆڕانكارییانه، ره‌نگدانه‌وه‌ی ھه‌وڵه‌كانی سه‌رۆكوه‌زیران و فه‌رمانده‌ی گشتیی ھێزه چه‌كداره‌كانی عێراق، مسته‌فا كازمییه بۆ چاره‌سه‌ركردنی ئه‌و بۆشاییه ئه‌منییه‌ی كه له دوو رۆژی رابردوودا له به‌غدای پایته‌خت روویدابوو\nخالید مه‌حننا گوتیشی: له‌چوارچێوه‌ی پلانه‌كه‌دا، گرنگی زیاتر به لایه‌نی ھه‌واڵگریی ده‌درێت له راوه‌دوونانی تیرۆریستاندا، ئه‌ویش به سه‌رپه‌رشتی راسته‌وخۆی مسته‌فا كازمی ، سه‌رۆكوه‌زیران و فه‌رمانده‌ی گشتیی ھێزه چه‌كداره‌كان\nئاشكراشیكرد، مسته‌فا كازمی رایگه‌یاندووه پاڵپشتی زیاتر بۆ ھێزه‌كانی ھه‌واڵگریی دابین ده‌كات، چونكه له ماوه‌كانی رابردوودا ده‌یان ھه‌وڵی تیرۆریستییان پووچه‌ڵكردووه‌ته‌وه و ژماره‌یه‌ك شانه‌ی تیرۆریستیشیان ھه‌ڵوه‌شاندووه‌ته‌وه\nگوته‌بێژی وه‌زاره‌تی ناوخۆی عێراق، خالید مه‌حننا رایگه‌یاند: ھیوادارین له ماوه‌یه‌كی كه‌مدا، ھێزه ئه‌منییه‌كان، پلانداڕێژه‌ر ھه‌ردوو ته‌قینه‌وه خۆكوژییه‌ی ئه‌م دواییه‌ی شاری به‌غدای پایته‌خت ده‌ستگیر بكه‌ن\nرۆژی پێنجشه‌ممه‌ی رابردوو دوو ته‌قینه‌وه‌ی خۆكوژی له ناوه‌ڕاستی به‌غدا روویاندا و له ئاكامدا 32 كه‌س كوژران و 110 كه‌سی دیكه‌یش برینداربوون\nھه‌ر دوای ته‌قینه‌وه خۆكوژییه‌كانی به‌غدا ،مسته‌فا كازمی، سه‌رۆكوه‌زیرانی عێراق، بڕیاری گۆڕانكاریی گه‌وره‌ی له دامه‌زراوه ئه‌منییه‌كان ده‌ركردووه\nكازمی بڕیاردا به له‌كارلابردنی فه‌ریق روكن عامر سه‌دام، بریكاری وه‌زیری ناوخۆ بۆ كاروباری هه‌واڵگری له پۆسته‌كه‌ی و راسپاردنی فه‌ریق ئه‌حمه‌د ئه‌بو ره‌غیف به بریكاری وه‌زیری ناوخۆ بۆ كاروباری هه‌واڵگری\nهه‌روه‌ها كازمی بڕیاریداوه به له‌كارلابردنی عه‌بدولكه‌ریم عه‌بد فازڵ، به‌ڕێوبه‌ری گشتیی هه‌واڵگریی و به‌ره‌نگاربوونه‌وه‌ی تیرۆر له وه‌زاره‌تی ناوخۆ (شانه‌ی هه‌ڵوكان)، و راسپاردنی حه‌مید شه‌تری، جێگری سه‌رۆكی ده‌زگای ئاسایشی نیشتمانیی، به ئه‌ركی فه‌رمانده‌یی شانه‌ی هه‌ڵۆكان و به‌ستنه‌وه‌ی به فه‌رمانده‌ی گشتیی هێزه چه‌كداره‌كان\nهاوكات فه‌ریق قه‌یس محه‌مه‌داوی، فه‌رمانده‌ی ئۆپه‌راسیۆنه‌كانی به‌غدا، له پۆسته‌كه‌ی لابراوه و گواستراوه‌ته‌وه بۆ وه‌زاره‌تی به‌رگریی و لیوا روكن، ئه‌حمه‌د سه‌لیم بۆ ئه‌و پۆسته راسپێردراوه.\nكازمی بڕیاریشدا به له‌كارلابردنی فه‌ریق روكن جه‌عفه‌ر به‌تات، فه‌رمانده‌ی پۆلیسی فیدڕالی له پۆسته‌كه‌ی و راسپاردنی فه‌ریق روكن رائید شاكر جه‌وده‌ت به ئه‌ركی فه‌رمانده‌ی پۆلیسی فیدڕالی و هه‌روه‌ها له‌كارلادانی لیوا باسم مه‌جید، به‌ڕێوه‌به‌ری به‌شی هه‌واڵگریی و ئاسایش له فه‌رمانده‌یی ئۆپه‌راسیۆنه‌كانی به‌غدا، له پۆسته‌كه‌ی


راپۆرتی دێربی میلانۆ هه‌موو شتێكی له‌سه‌ر بزانه – Politic Press\nئەدهەم بارزانی: لە ماوەیەکی کەمدا دەگەڕێمەوە\nراپۆرتی دێربی میلانۆ هه‌موو شتێكی له‌سه‌ر بزانه\nدێربیی میلانۆ ناسراوه به دێربیی تووڕەیی، دێربیی یەکلایکەرەوە و دێربیی دێربییەکان. ئه‌وه‌تا هەردوو یانەی ئه‌یسی میلان و ئه‌نتەر جارێکی دیکە دەهێنێتەوە بەرامبەر یەكتری.\nپاش كه‌مێكی دیكه‌و سه‌عات 5ـی ئێواره هه‌ردوو یانه ئه‌یسی میلان و ئه‌نته‌رمیلان له خولی ئیتاڵی هه‌فته‌ی (23) رووبه‌رووی یه‌كتر ده‌بنه‌وه. هه‌میشه ئه‌م یارییه به‌شێكه له‌وه‌ی پاڵه‌وانی سكۆدیتۆ یه‌كلایی بكاته‌وه.\nدۆڕانی ئه‌مرۆی میلان کاریگەریی خراپی دەبێت و یانەکە بەرەو بارودۆخێکی ئاڵۆز دەبات، لەکاتێکدا جیاوازییەکەیان لەگەڵ رکابەرە هاوشارییەکەی دەبێتە چوار خاڵ و هەلی ئەوەش دەداتە رۆما و یوڤی بۆ ئەوەی لێی نزیکببنەوە و ئه‌م زیاتر دابه‌زێت بۆ خانه‌كانی خواره‌وه، بۆیه ئه‌یسی مبلان پێویستی به‌وه‌یه بیباته‌وه تا له ركابه‌ری گه‌وره‌كان دوا نه‌كه‌وێت، هه‌روه‌ها ئه‌و تیپه لە دوو یاریی رابردوو نەیبردۆته‌وه و پێشەنگی ریزبەندی خولەکەی لەدەستدا، جگه له‌وه لە خولی یۆرۆپالیگدا لەگەڵ رێد ستار یەکسانبوو، كه ئه‌مه‌ش دۆخی خراپی تیپه‌كه‌مان پێده‌ڵێت و له‌رووی ده‌رونی و ته‌كتیكه‌وه خراپ بوون.\nراستی دۆخی ئه‌نتەر لە ئه‌یسی میلان جیاواترە، چونكه ئه‌و تیپه جگه له سێریا ئەی هیچ پاڵەوانێتییەکی دیکەی نەماوە تێدا ركابه‌ری بكات، به‌ڵام یانه‌ی ئه‌یسی میلان دەبێت تواناکانی بەسەر هه‌ردوو خولی ئیتاڵی و یۆرۆپالیگدا دابەش بکات و له‌وێ مانه‌وه‌ی خۆی بۆ بردنی نازناوه‌كان نیشان بدات. بۆیه كۆنتی راهێنه‌ر ئەرکی ئاسانه، چونكه یاریزانەکانی کەمتر تووشی پێکان دەبن و زۆر ماندونابن و زیاتر ده‌توانن له‌كەشی ركابه‌ری خوله‌كه‌دا بن. ئه‌نته‌ر یاریی پێشووی له لازیۆ برده‌وه و وره‌یه‌كی باشیان بۆ ئه‌م یارییه هه‌یه، ئه‌مرۆش بیبه‌نه‌وه ده‌بنه ژماریه‌كی قورس له‌نێو خوله‌كه‌دا بۆ ركابه‌ریكردن، کە هه‌موو ده‌زانن ماوەی 11 ساڵە نیراتزۆری خوله‌كه‌ی نه‌بردۆته‌وه و ئه‌مرۆ ده‌یه‌وێت زه‌نگی سه‌ره‌تای پاڵه‌وان بوون لێبداته‌وه.\nگۆڵەكانی یاری فەڕەنسا – كڕواتیا\nپەیامی یاریزانانی بەرشە بۆ ماسكیرانۆ\nهەر خۆی جێبەجێكاری پیناڵتییە\nسیمیۆنی و کورەکانی دووخاڵی نایابیان لە دەستدا\nراهێنه‌ری چه‌مچه‌ماڵ ئه‌وه راست نییه


قەڵەوی ئافرەتی سكپڕ مەترسی تووشبوونی منداڵەكەی بەنەخۆشی زیاتر دەكات\n24/06/2019 158 جار خوێندراوه‌ته‌وه\nلێكۆڵینەوەیەكی نوێ زانكۆی ئەدنبرە ئەوەی سەلماندووە، كە ئەو منداڵانەی لەو دایكانە لەدایك دەبن لەكاتی سكپڕیدا زۆر قەڵەون ئەوە ئەگەری تووشبوونیان بەجۆری دووەمی نەخۆشی شەكرە لەكاتێكی درەنگتری تەمەنیاندا زۆرترە.\nلێكۆڵینەوەكە لەسەر نزیكەی ١٢٠ هەزار كەس كراوە، كە لەنێوان ساڵەكانی ١٩٥٠ و ٢٠١١ لەدایك بوون ، داتاكانیان بە تۆمارە تەندرووستییەكانی ناو تۆماری نیشتمانی نەخۆشی شەكرە كە لە سكۆتلەندا دەستنیشان كراون بەستۆتەوە.\nشیكردنەوەی داتاكان لەو بەروارە وەرگیراوە، كە دایكەكە لەپێش سكپڕی ولەكاتی سكپڕی و كاتێكیش پێوانەی كێشی بۆكراوە نەخۆشی شەكرەی هەبووە ، لەگەڵ بەروارەكانی لەگەڵ بەرزبوونەوەی پەستانی خوێن .\nلەكۆتایی لێكۆڵینەوەكەدا ئەنجامەكان ئەوەیان ئاشكرا كردووە كە ئەو دایكانەی لەكاتی سكپڕیدا كیشیان زیاد بووە ، ئەوە مەترسی تووشبوونی منداڵەكانیان بە جۆری دووەمی نەخۆشی شەكرە بەرێژەی ٤٠% زیاتر بووە .\nبەڵام هەرچی ئەو دایكانەیە كەلەكاتی سكپڕیاندا بەدەست قەڵەوی زۆرەوە ناڵاندوویانە، ئەوە ئەو مەرسییەكەیان ٣،٥ جار بووە .\nتوێژەری دیار ، پرۆفیسۆر ڕیبیكا ڕینۆڵدز دەڵێت "لێكۆڵینەوەكە ئەوەی دەرخستووە كە پەیوەندییەكی گەورە هەیە لەنێوان قەبارەی جەستەی دایكان لەكاتی سكپڕیدا لەگەڵ تووشبوونی منداڵەكانیان بە نەخۆشی شەكرە ، ئەوەش پەیوەندی بە هۆكاری كۆمەڵایەتی و دیمۆگرافییەوە نییە".\nلەبەشێكی تری قسەكانیدا ڕینۆڵدز دەشڵێت "ئەو ئەنجامانەی گەیشتووینەتێ جەخت لە پێویستی دۆزینەوەی ڕێگایەك دەكاتەوە بۆ یارمەتیدانی ئافرەتان بۆ ئەوەی لەڕێگای باشكردنی تەندرووستیانەوە پلانیان بۆ سكەكەیان هەبێت ، یەكێك لەو رێگایانە بوونی كێشێكی تەندرووست و پارێزگاری لێكردنییەتی .


کۆریای باکور ده‌ڵێت که‌وتۆته باری شه‌ڕ له‌گه‌ڵ کۆریای باشوردا\nی مانگی سێ ٣٠, ٢٠١٣\nکۆریای باکور ده‌ڵێت که‌وتۆته باری شه‌ڕ له‌گه‌ڵ کۆریای باشوردا و ئاگاهیش ده‌دات هه‌ر وروژاندنێک له‌لایه‌ن سیۆڵ و واشنتۆنه‌وه ڕه‌وشه‌که ده‌باته ئاستێکی به‌رزتر و بۆ شه‌ڕی ناوکی.\nوه‌ک له ئاژانسی فه‌رمی ده‌نگ و باسی وڵاته‌که‌دا بڵاوکراوه‌ته‌وه هه‌ر شتێکیش له نێوان هه‌ردوو وڵاتدا بێته ئاراوه به‌پێی ئه‌و باری ڕاگه‌یاندنی شه‌ڕه سه‌روسه‌ودای له‌گه‌ڵ ده‌کرێت.\nله وه‌ڵامیشدا وه‌زاره‌تی به‌رگری نیشتیمانی کۆریای باشور ڕاگه‌یاندنێکی بڵاوکردۆته‌وه تیایدا داوا له پیۆنگ یانگ ده‌کات هه‌ڕه‌شه‌کردن ڕابگرێت و له ڕاگه‌یاندنه‌که‌شدا هاتووه ئه‌و هه‌ڕه‌شه‌کردنانه جێی قایل بوون نین. وه‌زاره‌تی به‌رگری کۆریای باشور ئاگاهیشی داوه که هێزه سه‌ربازیه‌کانی وڵاته‌که له باری ئاماده‌باشییه‌کی ته‌واودان و سزایه‌کی ته‌واوی کۆریای باکور ده‌دات له‌به‌رامبه‌ر ئه‌گه‌ری هه‌ر وروژاندنێک.\nکۆشکی سپی ده‌ڵێت ئه‌م راگه‌یاندنه‌ی ۆیۆنگ یانگ به ڕژدی وه‌رده‌گرێت. که‌تلین هه‌یدن ده‌مڕاستی ئه‌نجومه‌نی ئاسایشی نیشتیمانی ده‌ڵێت کۆریای باکور میژوویه‌کی دوورودرێژی هه‌یه له گوتاری شه‌ڕانگێزیدا و ئه‌م ڕاگه‌یاندنه‌ی ئه‌مڕۆ شه‌ممه‌ش ده‌چێته هه‌مان خانه‌وه.\nدره‌نگانێکی ئه‌مڕۆ شه‌ممه پیۆنگ یانگ هه‌ڕه‌شه‌ی داخستنی ئۆفیسه پیشه‌سازیه هاوبه‌شه‌کانی هه‌ردوو کۆریاشی کردووه.\nده‌مڕاستێکی ئۆفیسه‌کانی کۆریای باکور له ئۆفیسه پیشه‌سازیه‌کانی کایسۆنگ گوتوویه‌تی دامه‌زراوه‌که داده‌خرێت ئه‌گه‌ر بێتوو کۆریای باشور به‌رده‌وام بێت له بنکۆڵکردنی سه‌روه‌ریه‌کانی کۆریای باکور. ئه‌م دامه‌زراوه پیشه‌سازیه هاوبه‌شه ڕێک ده‌که‌وێته باکوری ئه‌و هه‌رێمه بێ له‌شکرییه‌ی هه‌ردوو کۆریا له یه‌ک جیاده‌کاته‌وه.\nژماره‌یه‌ک له ماڵپه‌ڕه‌کانی کۆریای باکور له‌مڕۆ شه‌ممه‌دا هاک کراون له‌پاش ئه‌و ڕاگه‌یاندنه و هێشتاش هیچ لایه‌نێک به‌رپرسێتی خۆی له‌و هاککردنانه ڕانه‌گه‌یاندووه، هه‌رچه‌نده هه‌ندێک که‌س په‌یوه‌ندییان به ده‌نگی ئه‌مریکاوه کردووه و گوتوویانه خۆیان ئه‌و ماڵپه‌ڕانه‌ی کۆریای باکوریان هاککردووه.


“هیچ لایەنێكی عیراقی لەگەڵ بڕینی مووچە نییە، بەڵام تەئیكد لە ڕێكخستنەوەی دەكەنەوە” – تۆڕی میدیایی خەڵک\n“هیچ لایەنێكی عیراقی لەگەڵ بڕینی مووچە نییە، بەڵام تەئیكد لە ڕێكخستنەوەی دەكەنەوە”\n2019/09/23 - 10:37 AM\nئەندامێكی لیژنەی دارایی و ئابوری پەرلەمانی عیراق ڕایگەیاند، باشتروایە گفتووگۆ لەسەر مووچەی فەرمانبەرانی هەرێمی كوردستان نەكرێت، چونكە مەترسی گەورەی دەكەوێتەسەر.\nجەمال كۆچەر بە (خەڵك)ی ڕاگەیاند، جۆرێك لە كۆدەنگی دروستبووە بۆ ناردنی مووچەی فەرمانبەران، ئەگەر حكومەتی هەرێمی كوردستان هاوكاری بكات و بەوەش پێویستناكات گفتووگۆی لەسەر بكرێت و بكرێت بە بەشێك لە كێشەكانی هەرێم و بەغدا.\nناوبراو هەر لە قسەكانیدا ڕونیكردەوە، هیچ لایەنێكی عیراقی لەگەڵ بڕینی مووچە نییە، بەڵام تەئیكد لە ڕێكخستنەوەی مووچە دەكەنەوە، یان ناردنی ڕاستەوخۆ بۆ فەرمانبەران.\nسەبارەت بەو دەنگۆیانەی باس لەوەدەكەن، حكومەتی هەرێم ئامادەنییە نەوت ڕادەستبكات و دواتر كاردانەوەی بەغدا چ دەبێت، ناوبراو ئاماژەی بەوەكرد، لە عیراق نیگەرانی زۆر هەیە بۆ ڕادەستنەكردنی نەوتی هەرێم”پێویستە حكومەتی هەرێم ڕاستگۆ بێت و چەندی پێدەكرێت بیكات، بۆ نمونە 100 هەزار یان 150 هەزار بنێرێت، نەك ڕێككەوتن لەسەر 250 هەزار بكرێـت و دواتر نەتوانێت پابەندبێت پێوەی”.\nقسەكانی ئەو پەرلەمانتارە لەكاتێكدایە دەنگۆی سەرهەڵدانەوەی پاشەكەوتی مووچە زیاتر بووە، بەتایبەتی تائێستا هەرێم و بەغدا لەسەر مووچەی ساڵی داهاتوو ڕێككەوتنیان نەكردووە و تەنها مانگێكیش ماوە بۆ نوسینی ڕەشنووسی یاسای بودجەی 2020.\nهەرێم و بەغدا لەسەر نەوت و مووچە ڕێكنەكەوتوون


كوردستان 06/12/2021 - 18:14 بڕیار كۆیی\nنێچيرڤان بارزانى سەرۆکی هەرێمی کوردستان، فه‌رمانى دا كه بۆ دۆخى هه‌نووكه‌يى، به هه‌ماهه‌نگى له‌گه‌ڵ حكوومه‌تى هه‌رێمى كوردستان و لايه‌نه په‌يوه‌نداره‌كان به‌په‌له پێداويستييه خێراكان، بۆ داهاتووش پێداويستييه‌كانى ديكه‌ى پێشمه‌رگه دابين بكرێن.\nبەپێی راگەیەندراوێکی سەرۆکایەتی هەرێمی کوردستان پاشنيوه‌ڕۆى ئه‌مڕۆ دووشه‌ممه 2021/12/6 نێچيرڤان بارزانى، سه‌رۆكى هه‌رێمى كوردستان و و فه‌رمانده‌ى گشتيى هێزى پێشمه‌رگه له سه‌رۆكايه‌تيى هه‌رێمى كوردستان سه‌رپه‌رشتيى كۆبوونه‌وه‌يه‌كى سه‌ربازى كرد كه تيايدا هەریەک لە جێگرانى سه‌رۆك، وه‌زيرانى پێشمه‌رگه و ناوخۆ، فه‌رمانده‌ى يه‌كه‌كانى حه‌فتا و هه‌شتا و فه‌رمانده باڵاكانى پێشمه‌رگه و به‌رپرسى ميحوه‌ره‌كان به درێژاييى به‌ره‌كانى ڕووبه‌ڕووبوونه‌وه له‌گه‌ڵ تيرۆرستانى داعشدا، به‌شدار بوون.\nله سه‌ره‌تاى كۆبوونه‌وه‌كه‌دا يادى شه‌هيدانى ئه‌م دواييه‌ى به‌رگرى له كوردستان كرايه‌وه كه له به‌ره‌نگاربوونه‌وه‌ى تيرۆرستاندا گيانيان به‌خشى و سه‌رۆكى هه‌رێمى كوردستان پرسه و سه‌ره‌خۆشى ئاراسته‌ى خانه‌واده و كه‌سوكارى سه‌ربه‌رزى شه‌هيدان كرد و هاوخه‌مى له‌گه‌ڵياندا ده‌ربڕى، هه‌روه‌ها هيواى زووچاكبوونه‌وه‌ى بۆ برينداران خواست.\nله كۆبوونه‌وه‌كه‌دا بارو‌دۆخى سه‌ربازى و به‌ره‌كانى به‌رگرى له هه‌رێمى كوردستان هه‌ڵسه‌نگێران و تيايدا فه‌رمانده‌ى ميحوه‌ره‌كان پوخته‌يه‌كيان ده‌رباره‌ى دوايين پێشهاته‌كانى به‌ره‌كان و پێداويستييه‌كانيان خسته‌ڕوو، هه‌روه‌ها وه‌ز‌يرى پێشمه‌رگه‌ش باسى له پلان و ورده‌كاريى هه‌نگاوه‌كانى وه‌زاره‌ت بۆ چۆنيه‌تيى به‌ره‌نگاربوونه‌وه‌ى تيرۆرستان و پێداويستييه سه‌ربازييه‌كان كرد.\nنێچيرڤان بارزانى فه‌رمانى دا كه بۆ دۆخى هه‌نووكه‌يى، به هه‌ماهه‌نگى له‌گه‌ڵ حكوومه‌تى هه‌رێمى كوردستان و لايه‌نه په‌يوه‌نداره‌كان به‌په‌له پێداويستييه خێراكان، بۆ داهاتووش پێداويستييه‌كانى ديكه‌ى پێشمه‌رگه دابين بكرێن و فه‌رمانده و لايه‌نه په‌يوه‌نداره‌كانى ڕاسپارد به خێرايى دۆخى به‌ره‌كان و خاڵه‌كانى ڕووبه‌ڕووبوونه‌وه له‌گه‌ڵ تيرۆرستان ڕێكبخرێنه‌وه و كه‌موكوڕى و كه‌لێنه‌كان پڕ بكرێنه‌وه، له سه‌رتاسه‌رى ميحوه‌ره‌كانيش ئه‌وپه‌ڕى هاريكارى و هه‌ماهه‌نگى له‌نێوان پێشمه‌رگه‌دا هه‌بێت.\nسه‌رۆكى هه‌رێمى كوردستان ئه‌وپه‌ڕى سوپاس و پێزانين و ده‌ستخۆشى پێشكه‌ش به پێشمه‌رگه قاره‌مانه‌كانى كوردستان كرد كه به خوێن و گيان به‌رگرى له هه‌رێمى كوردستان و ده‌سكه‌وته‌كانى ده‌كه‌ن و قاره‌مانانه ڕووبه‌ڕووى دژومێنكى دڕنده ده‌بنه‌وه، جه‌ختيشى له‌وه كرده‌وه كه به خۆڕاگرى و به‌ره‌نگاربوونه‌وه‌ى پێشمه‌رگه، دوژمن ده‌به‌زێت و له‌ناوده‌چێت.\nهه‌روه‌ها خه‌ڵكى كوردستانى دڵنيا كرده‌وه كه پێشمه‌رگه به هه‌موو توانايه‌ك به‌رگرييان لێده‌كات و سه‌رۆكايه‌تى و حكوومه‌ت و هه‌موو لايه‌نه په‌يوه‌نداره‌كانى هه‌رێمى كوردستانيش، هه‌موو هاوكارى و پشتگيرييه‌كى پێويست بۆ سه‌ركه‌وتنى پێشمه‌رگه دابين ده‌كه‌ن.


كازمی و كه‌عبی له‌سه‌ر دروستنه‌كردنی له‌مپه‌ر له‌به‌رده‌م به‌رژه‌وه‌ندی هه‌ژاران و كاركردن بۆ هێنانه ئارای جێگره‌وه بۆیان پێش لابردنی زیاده‌ڕه‌وییه‌كان رێكده‌كه‌ون – مجلس النواب العراقي\n19/09/2021 19/09/2021 32 Views\nئه‌مڕۆ یه‌كشه‌ممه 19ی ئه‌یلولی 2021 به‌ڕێز مسته‌فا كازمی، سه‌رۆكی ئه‌نجومه‌نی وه‌زیران، پێشوازیكرد له به‌ڕێز حه‌سه‌ن كه‌عبی، جێگری یه‌كه‌می سه‌رۆكی ئه‌نجومه‌نی نوێنه‌ران.\nله‌و دیداره‌دا تاوتوێی رێگاكانی سه‌ركه‌وتنی هه‌ڵبژاردنی داهاتو و پته‌وكردنی هه‌ماهه‌نگی له‌نێوان هه‌ردو ده‌سه‌ڵاتی راپه‌ڕاندن و یاسادانان كرا له‌پێناو ئه‌وه‌ی هه‌ڵبژاردنی تشرینی یه‌كه‌می داهاتو گوزارشتی راسته‌قینه بكات له ئیراده‌ی گه‌لی عێراق.\nهه‌ریه‌ك له به‌ڕێز كازمی و كه‌عبی له‌سه‌ر ئه‌وه یه‌كده‌نگ بون له‌مپه‌ر له‌به‌رده‌م به‌رژه‌وه‌ندی هه‌ژاراندا دروست نه‌كرێت و كاری جدی بكرێت بۆ دۆزینه‌وه‌ی جێگره‌وه بۆیان پێش ئه‌وه‌ی ده‌ستبكرێت به لابردنی زیاده‌ڕه‌وییه‌كان، هاوكات ته‌ئكیدیشیان كرده‌وه له‌سه‌ر پێویستی ده‌ستكردن به هه‌ڵمه‌تی قیرتاوكردن و په‌ره‌دان به كه‌رته‌كانی شاری سه‌در له‌رێگه‌ی ته‌رخانكردنی بڕه پاره‌یه‌ك له ته‌رخانكردنانه‌ی كه له‌لایه‌ن ئه‌نجومه‌نی نوێنه‌رانه‌وه بۆ ئه‌میندارێتی به‌غدا فه‌راهه‌مكراوه.\nهه‌ر له‌و دیداره‌دا تاوتوێی واقیعی خزمه‌تگوزاری له به‌غداو مه‌دینه سه‌در به‌شێوه‌یه‌كی تایبه‌ت كراو تاوتوێی كاراكردنی دروستكردنه‌وه‌ی ئه‌و خوێندنگانه كرا كه له‌سه‌رده‌می رژێمی پێشودا روخێنرابون و له ئێستا ئاسه‌واری گه‌وره‌ی خراپی له‌سه‌ر رۆڵه خوێندكاره‌كانمان جێهێشتوه.\nنوسینگه‌ی جێگری یه‌كه‌می سه‌رۆكی ئه‌نجومه‌نی نوێنه‌ران


ئەگەرچی تاوەکو ئێستا بەهۆی کۆرۆناوە زیاتر لە 35 هەزار کەس لە ئیتاڵیا گیانیانلەدەستداوە، بەڵام لە شاری رۆمای پایتەختی ئەو وڵاتە زیاتر لە هەزار کەس ڕژانە سەر شەقامەکان و دژی بەستنی زۆرەملێی دەمامک لە قوتابخانەکان و لێدانی ڤاکسین گردبوونەوە.\nئیتاڵیا یەکێکە لەو وڵاتانەی زیانێکی زۆری کۆرۆنای بەرکەوتووە و تاوەکو ئێستا زیاتر لە 276 هەزار توشبووی ڤایرۆسەکە تۆمارکراون و زیاتر لە 35 هەزار کەسیش بەهۆیەوە گیانیانلەدەستداوە، هەربۆیە حکومەتی ئەو وڵاتە بڕیاری دا بە پێویستی بەستنی دەمامک لەلایەن منداڵان لە کاتی کردنەوەی قوتابخانەکاندا.\nبەهۆی بڕیارەکەوە، دوێنێ شەممە، 5ی ئەیلولی 2020، زیاتر لە هەزار کەس لە شاری ڕۆما پایتەختی ئەو وڵاتە ڕژانەسەر شەقامەکان و دژی ئەو بڕیارە وەستانەوە.\nخۆپیشاندەران لە دروشمەکانیاندا ئاماژەیان بەوەدەکرد: "نەخێر بۆ ڤاکسینی زۆرەملێ، بەڵێ بۆ ئازادی لە هەڵبژاردن"، "نابۆ دەمامک لە قوتابخانە یان دورکەوتنەوەی کۆمەڵایەتی" "ئازادی کەسی پیرۆزە".\nخۆپیشاندانەکە گیوسێپی کۆنتی، سەرۆکوەزیرانی ئەو وڵاتەى توڕە کرد و ڕایگەیاند، "ئێمە ڕوبەڕوی پەتایەکی جیهانی بوونەتەوە، خەڵکێک کە پێیان وایە کۆرۆنا بوونی نییە خۆپیشاندانیان کردووە، بەڵام ئێمە بە داتا وەڵامیان دەدەینەوە."\nکۆنتی وتیشی کە پێویستە خۆپیشاندەران ڕێزی قوربانیانی کۆرۆنا و خێزانەکانیان بگرن، "من پێیان دەڵێم بە لایەنی کەمەوە ڕێز لە خێزانی مردووەکان بگرن."


كورد.. لە ته‌رازوى سیاسەتەكانی تره‌مپ و بايدن\nبیرۆكه‌ی دابەشكردنی عێراق بووه‌ته كارتێكی سوتاو لای بایدن\nماڵپه‌ری پۆله‌تیك 2020.11.03 12:37 AM\nلە بواری لێكۆلینەوەی زانستیدا، لێكۆڵینەوە لە زانستە مرۆڤایەتیەكان قورس و گرانە بەهۆی جیاوازی و گۆڕانی بەردەوامی رەفتار و كرداری تاكەكان، لەكاتێكدا تەواوی سیاسەتەكانی ئەمەریكا رەنكدانە و تەعبیر نیە تەنها لە كەسایەتی سەرۆك. كەوایە بەرێژەیەكی زۆر كەم دەتوانین پێشبینی سیاسەتی هەریەكە لە بایدن و ترەمپ بكەین، سەبارەت بە باشی و خراپی و ئاراستەیان بەرانبەر بە كورد لەسەر دوو بنەما دەتوانین دیاری بكەین:\nیەكەم/ كورد لە میزانی مێژووی سیاسەتەكانی بایدن و ترەمپ:\nبایدن: راستە بایدن جێگری سەرۆك بووە، بەلام دەسەڵاتەكانی سنوردا بووە و نەیتوانیوە لە سیاسەتی دەرەوەدا جێ دەستی دیاربێت، بەتایبەت كاتێك جێگری سەرۆك لە ئەمەریكا تەنها وەك پارێزگارێكی سەرۆك رۆڵی هەبووە و نەیانتوانیوە خاوەن دیدگا و ستراتیجی خۆیان بن. كاتێكش بایدن، هاریسی وەك جێگری خۆی دیاریكرد دانی بەو راستیەدا نا بۆیە دەیویست جێگرەكەی لەرووی فكریەوە هاوكاری بێت. بۆیە ناتوانین بڕیار لە باش و خراپی بایدن بدەین بۆ كورد هەرچەندە بایدن عەرابی فكرەی دابەشكردنی عیراق بوو بۆ 3 هەرێم، بەڵام ئێستا دۆخەكە جیاوازە و گۆڕانكاری زۆر بەسەر ناوچەكەدا هاتووە. واتە ئەو فكرەیە كارتێكی سوتاوە بەنسبەت بایدنەوە.\nترەمپ: سەرۆكەكانی ئەمەریكا لە پارتی كۆمارییەكان بەتایبەت لە سەردەمی بوشی باوكەوە، كوردیان وەك پرسێكی گەورەی ناوچەكە و تارادەیەك خۆیان وەك پارێزەری بینیوە بە تایبەت لە باشوور. بەڵام ترەمپ، لەبەرئەوەی سەرمایەدارێك بوو هات و بوو بە سەرۆك، ئاگای لە سیاسەت و بەتایبەت سیاسەتی دەرەكی نەبوو، وە پێوەرەكانی ئەو بۆ سیاسەت تەنها دەسكەوتی ماددی و ئابووری بوو، بۆیە كورد لە ماوەی 4 ساڵی سەرۆكایەتی ئەودا بووە قوربانی و ژێردەستەی خاوەن هێزەكانی ناوچەكە.\nدووەم/ كورد لە چوارچێوەی سیاسەتی دەرەكی ئەمەریكا بەرانبەر ناوچەكە:\nكورد لە رۆژهەڵاتی ناوەڕاست بەشێك نەبووە لە سیاسەتی ئەمەریكا، بەڵكو لە چوارچێوەی سیاسەتی دەرەوەی ئەمەریكا بەرانبەر وڵاتانی ناوچەكە كورد حیسابی بۆ كراوە، هەر لەبەر ئەوەشە هەڵەیە بَڵێین سیاسەتی ئەمەریكا بەرانبەر كورد!، بۆیە ئەگەر سیاسەتی دەرەوەی ئەمەریكا بەرانبەر توركیا و ئێران و عیراق و سوریا دژ بووبێ ئەوا كورد سوودمەند بووە، بەڵام ئەگەر لەبەرژەوەندی ئەوان بوبێت ئەوا بەپێچەوانەوە، بۆیە نزیكی ترەمپ لە توركیا و دژایەتی ئێران و سیاسەتەكانی بەرانبەر عیراق و سوریا، كورد هەم بووە بەقوربانی هەمیش سوودمەند بووە، بۆ نمونە كاتێك ترەمپ دۆستی ئەردۆغانە، توركیا لەو 4 ساڵەدا بە توندی كوردی چەوساندەوە، كە دژی ئێرانیش بوو، بەسوود بوو بۆ كورد.\nبەڵام بایدن، هەرلەسەرەتاوە دژایەتی خۆی بۆ ئەردۆغان دەربڕی و چەندجارێكیش هێرشی توندی كردە سەری و بەدیكتاتۆر و دژی كورد ناویبرد، بەڵام لەملاشەوە نزیكە لە ئێرانەوە، بۆیە جارێكی دیكە دەرگا واڵا دەبێت لە بەرانبەر ئێران و دەستكراوە دەبێت بەرانبەر كوردەكان. هەروەها دەرگا واڵا دەبێت لە بەرانبەر ئیخوانەكان بەتایبەت لە وڵاتانی عەرەبی و باكوری ئەفەریقا.\nكەوایە ئاستی باشی و خراپی بایدن و ترەمپ بۆ كورد، پەیوەستە بە هەڵوێست و سیاسەتی تورکیا و ئیران و عیراق و سوریا بەرانبەر بە كورد و نزیکی و دووری ئەو دووانە بەرانەر ئەو ولاتانە، بۆ نمونە ئەگەر كورد نزیك بوایە لە توركیا ئەوا ئەردۆغان بەوشێوەیە دژایەتی كوردی نەدەكرد و ئەمەریكاش نەیدەهێشت هەردوولا بگەنە ئەو دۆخە.


بەڵێن ئیسماعیل، ئەندامی لیژنەی دارایی پەرلەمانی کوردستان لە فراکسیۆنی گۆڕان دەڵێت، ئەگەر حکومەتی هەرێم بیەوێت 30 ڕۆژ جارێك موچه دابه‌ش بكات، ئەوا رێژه‌ی لێبڕینی موچە له‌سه‌رو لەسەدا 21ەوە دەبێت و رێژەكە زۆر زیاتر دەبێت.\nئاوێنە: بەپێی قسەی ئەو پەرلەمانتارەی گۆڕان حكومەتی هەرێمی كوردستان بەم دواییانە رایگەیاندوە كە دەیانەوێت بەپێی ئەو داهاتەی دێتە بەردەستیان، 30 رۆژ جارێك موچە دابەش بكەن. لەوبارەیەوە، لەمیانی چاوپێكەوتنێكدا لەگەڵ بەشی كوردی دەنگی ئەمریكا رایگەیاند، داهاتی ئێستای هه‌رێمی كوردستان خۆی ده‌دات له‌نزیكه‌ی 400-450 ملیۆن دۆلاری مانگانه كه بێگومان ئه‌مه زۆر زۆر كه‌مترە له‌و بڕە پارەیەی كه بۆ موچەی پێویستە.\nوتوشیەتی"ئه‌گه‌ر حكومه‌ت به‌و داهاته‌وه كه ئێستا له‌به‌رده‌ستیدایه، مه‌به‌ستی بێت 30 ڕۆژجارێك موچە دابه‌ش بكات بێگومان ڕێژه‌ی لێبڕینی موچە زۆر زۆر به‌رزده‌بێته‌وه."\nئەو پەرلەمانتارەی گۆڕان وتوشیەتی"ئێستا حكومه‌تی هه‌رێمی كوردستان 30 رۆژ جارێك موچە دابەش ناكات كە بە لێبڕینی لەسەدا 21ەوە دەیدات، حكومەتی هەرێم چوار جار موچەی بە لێبڕینی لەسەدا 21 دابەش كردوە، دوجاریان پشت ئه‌ستور به 320 ملیاره‌كه‌ی به‌غداو دوجاریشیان ئه‌وه‌نده دواكه‌وتوه كه داهاتی حكومه‌تی هه‌رێمی كوردستانیان گه‌یاندۆته نزیك له 700 ملیۆن دۆلار ئینجا دابه‌شیان كردوه."\nسەبارەت بەوەی كە بزوتنەوەی گۆڕانیش كە وەزارەتی دارایی و بەرپرسی چەند خاڵێكی سنوریی لایە، بەشدارە لە حكومەتدا بۆ ئەوان بەو جۆرە رەخنە لە حكومەت دەگرن لەبارەی بونی گەندەڵی و قاچاخچێتییەوە، ئەو پەرلەمانتارەی گۆڕان وتویەتی"مه‌سه‌له‌ی گه‌نده‌ڵی و قاچاخچێتی و به‌هه‌ده‌ردان هی ئه‌و ساڵ و نیوه نییه كه گۆڕان له‌حكومه‌تدا به‌شداره، ئه‌مه درێژكراوه‌ی 29 ساڵ حكومڕانییه له‌هه‌رێمی كوردستان كه به‌داخه‌وه یه‌كێك بوه له‌خراپترین ئیداره‌كان."\nبەڵێن ئیسماعیل پێشی وایە ئەگەر هه‌نگاوه‌كانی چاكسازی بەردەوام نەبن "بێگومان پێویست ده‌كات ستافی حكومه‌تی بزوتنه‌وه‌ی گۆڕان له‌ناو ئه‌نجومه‌نی وه‌زیران ڕێكار و هه‌ڵوێستێكی تر بگرنه‌به‌ر بۆ داهاتو."\nلیژنەی دارایی: زۆرینەی پەڕلەمانتاران بەوە رازی نین، هەرێم رۆژانە تەنیا ٢٥٠ هەزار بەرمیل نەوت رادەست بکات\nمستەفا چاوڕەش: بە شەڕەدەنوکی فەیسبوک ژیانی ھاوڵاتیان باش ناکرێت\nپاپا فرانسیس داوا لەمەسیحییەکان دەکات بگەڕێنەوە پارێزگای نەینەوا


خشتەی مووچەی دوو ڕۆژی داهاتوو ڕاگەیەنرا - تۆڕی میدیایی خەڵک\nسبەینێ مووچەی بەشێكی دیكە لە فەرمانبەران دابەش دەكرێت.\nبەپێی زانیارییەكانی گەیشتوو بە (خەڵك) سبەینێ چوار شەممە 29-9-2021 مووچەی مانگی ئەیلولی وەزارەتی شەهیدان وئەنفالکراوان وکەس کاری سەربەرزی شەهیدان و زیبدانە سیاسیەکان هێزەكانی زێرەڤانی و هێزی بەرگری و فریاكەوتن و لیوای نەوت و گاز دابەش دەكرێت.\nهەر بەپێی زانیارییەكان، ڕۆژی پێنج شەممە 30-9-2021 مووچەی وەزارەتی پەروەردە دابەش دەكرێت.\nئەمەش لەكاتێكدایە، پێشتر حكومەتی هەرێم ئاشكرایكرد، لە ماوەی 5 ڕۆژدا سەرجەم مووچەخۆران مووچە وەردەگرن، بەڵام لە سەروبەندی هەڵبژاردنەكانداین و لەو ماوەیەدا نیوەی فەرمانبەرانیش مووچەیان وەرنەگرتووە، هاوكات عێراق 200 ملیارەكەی ناردووە و نرخی نەوتیش بەشێوەیەكی بەرچاو بەرز بووەتەوە.\nعیراق و هەرێمی كوردستان، زۆرترین ژمارەی تووشبوون بە كۆرۆنا تۆماركرا\nخەڵك – وەزارەتی تەندروستی عیراق ڕایدەگەیەنێت، 5663 حاڵەتی نوێی تووشبوون بە ڤایرۆسی كۆرۆنا تۆماركراوە، 3591 كەسیش چاكبوونەتەوە،33 كەسیش بەهۆی…\nخەڵك- سەرۆكی كۆمەڵی دادگەریی كوردستان ڕایدەگەیەنێت، گۆڕینی ناوی حزبەكەیان مانای گۆڕینی ناوەڕۆك نییە و لەبنەڕەتدا حزبایەتی و سیاسەتیان خستووەتە…\nخەڵك- كۆمەڵ، بەلاغی كۆتایی كۆنگرەی چوارەمی خۆی بڵاوكردەوە و تێیدا چالاكییەكانی ڕۆژانی كۆنگرە و ئەو گۆڕانكارییانەی خستەڕوو كە لە میانی كۆنگرەكەدا…\nخەڵك- بەشی هەواڵ دوایین نرخی دۆلاری ئەمریكایی لەبەرانبەر دیناری عیراق، سەرلەئێوارەی ئەمڕۆ لە بەغدا بەرزبوونەوەی بەخۆوەبینی و لە پێنج پارێزگەی…\nئامارێكی مەترسیداری شێرپەنجە ئاشكرا دەكرێت\n20 نیسان 2021 1.40 pm\nخەڵك- ئەندامێكی لیژنەی تەندروستی لە پەڕلەمانی كوردستان ڕایدەگەیەنێت، تووشبووانی نەخۆشی شێرپەنجە لە هەرێمی كوردستان…


دواجار یاریزانێكی بارسێلۆنا به راهێنه‌ری ئیسپانیا دیاری كرا – knwe.org\nسەرەکی » وەرزش » دواجار یاریزانێكی بارسێلۆنا به راهێنه‌ری ئیسپانیا دیاری كرا\nیه‌كێتی تۆپی پێی ئیسپانیا رایگه‌یاند به‌شێوه‌یه‌كی ره‌سمی له‌گه‌ڵ لویس ئینریكی راهێنه‌ری پێشووی بارسێلۆنا گه‌یشتۆته رێككه‌وتن بۆ ئه‌وه‌ی له‌ماوه‌ی داهاتوو ئه‌ركی راهێنه‌رایه‌تی هه‌ڵبژارده‌ی ئیسپانیا بگرێته ئه‌ستۆ و شوێنی فرناندۆ هیێرۆ بگرێته‌وه.\nهه‌ڵبژارده‌ی ئیسپانیا 2 رۆژ به‌ر له مۆندیال جولین لۆپتیجی راهێنه‌ری دوورخسته‌وه، ئه‌مه‌ش به‌هۆی ئه‌وه‌ی ئه‌و راهێنه‌ره به‌بێ پرسی یه‌كێتیه‌كه بۆندی له‌گه‌ڵ ریاڵ مه‌درید ئیمزا كردبوو تا دوای مۆندیال ببێته راهێنه‌ری ئه‌و یانه‌یه، له شوێنی ئه‌ویش فرناندۆ هیێرۆ ئه‌ركی راهێنه‌رایه‌تی لا رۆخای پێ سپێردرا كه دوای مۆندیال رایگه‌یاند كاری له‌گه‌ڵ لا رۆخا كۆتایی هاتوه.\nیه‌كێتی تۆپی پێی ئیسپانیا به‌یاننامه‌یه‌كی بڵاوكردۆته‌وه كه تیایدا هاتووه لۆچۆ بۆ ماوه‌ی 2 ساڵ واتا تا كۆتایی یۆرۆی 2020 ئه‌ركی راهێنه‌رایه‌تی لا رۆخای پێدراوه.\nلوچۆ له ساڵی 1980ه‌وه كه ئه‌ركی راهێنه‌رایه‌تی كوبالای ئه‌ستێره‌ی بارسێلۆنا له‌گه‌ڵ ئیسپانیا كۆتایی پێهاتووه یه‌كه‌م ئه‌ستێره‌ی بارسێلۆنایه ئه‌ركی راهێنه‌رایه‌تی هه‌ڵبژارده‌ی ئیسپانیای پێده‌درێت كه له‌و كاته‌وه چه‌ندین راهێنه‌ر ئه‌و ئه‌ركه‌یان وه‌رگرتووه به‌ڵام هیچیان پێشتر ئه‌ستێره نه‌بوون له بارسا.\nئینریكی به‌یه‌كێك له به‌ناوبانگترین یاریزانه‌كانی بارسێلۆنا داده‌نرێت كه له‌سه‌رده‌مێكدا كه ریاڵ مه‌درید كۆنترۆڵی نازناوه‌كانی ناوخۆی ئیسپانیای كردوه ئه‌و یانه‌یه‌ی جێهێشتووه‌و روویكردۆته بارسێلۆناو وه‌كو راهێنه‌ریش دواین كاری له‌گه‌ڵ بارسێلۆنا بووه كه 3 ساڵ سه‌ركردایه‌تی ئه‌و یانه‌یه‌ی كردو چه‌ندین نازناوی بۆ بردنه‌وه.